Ўзбекистонда карантин 1 августгача узайтирилди. Бироқ, автобуслар ва умумий овқатланиш ҳамда ресторанлар фаолият юритади. Ўзи нималар бўляпти? Ўзбекистон янгиликлари\nЎзбекистонда карантин 1 августгача узайтирилди. Бироқ, автобуслар ва умумий овқатланиш ҳамда ресторанлар фаолият юритади. Ўзи нималар бўляпти?\nЎзбекистон, Тошкент – Batafsil.uz ЯА. Ўзбекистонда карантин чекловлари 1-августгача узайтирилди. Шу билан бирга, мамлакатда жамоат транспорти қатнови йўлга қўйилди, 15 июндан бошлаб кафе ва ресторанлар, хусусий болалар боғчалари фаолият кўрсатмоқда. Бу ўзи қандай карантин эканлигини мухбиримиз тушунишга ҳаракат қилди.\nРеспублика махсус комиссияси кеча карантин чекловларини 1 августгача узайтириш тўғрисида қарор қабул қилди.\nДемак, бу фақат битта нарсани англатади - мамлакатни рангли ҳудудларга бўлиб бориш айнан шу вақтгача давом этади. Яъни, ҳар ҳафтада ёки ундан ҳам кўпроқ, Санитария-эпидемиология осойишталик агентлиги ҳудудларни "қизил", "сариқ" ва "яшил" ҳудудларга ажратиб, республика учун ўзининг "светофорини" чиқариб боради.\nБундан ташқари, жорий қилинган санитария-гигиена талаблари ушбу вақт давомида сақланиб қолади, яъни жамоат жойларида ниқоб нақиш ва ижтимоий масофа сақлаш шарт.\nФақат битта муҳим янгилик мавжуд - фаолият юритишига рухсат берилган ресторан ва кафелар, қурилиш ва хизмат кўрсатиш соҳасининг бошқа объектлари ҳудудларида касаллик юқтириладиган бўлса, карантин харажатларини мазкур объект эгалари томонидан қопланади.\n15 июндан нималар ишлайди?\nКафелар, бозорлар ва болалар боғчалари\nШу вақтдан бошлаб "сариқ" ва "яшил" ҳудудларда хусусий болалар боғчаларига рухсат берилади. Давлат боғчалари 1 августгача очилмайди. Хусусий болалар боғчаларига қўйилган талабларни бу ерда кўриш мумкин. Эсда тутиш керакки, нафақат болалар боғчалари маъмурияти, балки ота-оналар ҳам коронавирус инфекциясини юқтирганлик учун жавобгар бўлади.\nШунингдек, "сариқ" ва "яшил" ҳудудларда кафе, ресторан ва овқатланиш жойларининг ишлашига рухсат берилган. Бу борада ҳам ўзининг нозик томонлари бор бўлиб, уларни бу ерда кўриш мумкин. Уларнинг соат 8:00дан 23:00гача ишлаши, стол ўртасида камида 2 метрли ижтимоий масофани сақлаш, битта стол атрофида энг кўпи билан 4 мижознинг бўлиши ва бошқалар шулар жумласиндандир.\n15 июндан бошлаб Ўзбекистонда буюм бозорлари фаолиятини қайта тиклашга ҳам рухсат берилди. Ушбу қарор айниқса аҳолининг кўп қисмини хурсанд қилмай қўймади. Чунки, ушбу бозорларда аҳолининг бир қисми савдо қилса, қолгани эса харид қилади. Бозорларга қўйиладиган талабларни бизнинг материалимиздан кўриш мумкин.\n15 июндан бошлаб деярли барча турдаги транспорт қатновига рухсат берилмоқда.\n"Сариқ" ва "яшил" ҳудудларда шаҳарлараро автобуслар ҳаракатлана бошлайди. Шунингдек, ҳудудлар ўртасидаги темир йўл қатнови тўлиқ тикланмоқда.\nВа ниҳоят, ўша вақтдан бошлаб халқаро парвозлар очилади. Ўзбекистонликларга даволаниш ёки чет элда ишлаш учун мамлакатдан чиқишга рухсат берилди. Келувчилар ўз навбатида уч тоифага бўлинади ва шуларга мувофиқ, 14 кунлик мажбурий карантинга олиш ёки олмаслик масаласи кўриб чиқилади.\nНиқоб шартми ёки йўқми?\nРеспублика махсус комиссияси узоқ вақтдан буён муҳокама қилиб келинаётган савол, яъни машинада ҳайдовчининг ниқоб тақиши кераклиги ҳақидаги масалага аниқлик киритди.\nАгар машинада йўловчилар бўлмаса, ниқоб тақиш шарт эмас. Бироқ, такси ҳайдовчилари бундан мустасно.\nБарча ҳудудлар учун умумий талаблар\n- деҳқон ва қурилиш бозорлари, озиқ-овқат ва ноозиқ-овқат дўконларининг (супермаркетлар ва бошқа йирик дўконлар) кириш ва чиқиш жойларини пирометрлар ва антисептик воситалар билан жиҳозлаш, шунингдек ҳар-бир фуқаронинг тана ҳароратини ўлчаш ва 37°C ва ундан юқори ҳарорат бўлганда, уларни киритмаслик чораларини кўриш;\n-барча ташкилотларни пирометрлар, антисептик воситалар ва дезинфекцион "гиламчалар" билан жиҳозлаш, шунингдек тадбирларни ўтказишда ходимларнинг ижтимоий масофага (2 метр) риоя қилишларини таъминлаш;\n- қурилиш ва таъмирлаш ишлари давомида, шунингдек санитария-гигиена тадбирлари давомида санитария-эпидемиология осойишталик марказлари билан ҳамкорликда тўлиқ карантинни таъминлаш.\nҲозирча нималарга рухсат йўқ?\n- таълим ташкилотлари фаолияти (мактаблар, лицейлар, коллежлар, техникумлар, институтлар, университетлар ва бошқалар);\n- кўнгилочар масканлар фаолияти - тунги клублар, дискотекалар, массаж заллари ва спа, караоке, бильярд хоналари, кальянхонлар ва компьютер ўйин марказлари;\n- театрлар ва кинотеатрлар фаолияти, концертлар ва спорт тадбирларини ўтказиш (профессионал футбол клублари ва Ўзбекистон Профессионал футбол лигаси чемпионатларининг ўқув машғулотлари бундан мустасно).


Жалолободдаги мактаблардан бирида ёнғин чиқди — ФҲВ | ҚИРҒИЗИСТОН ЯНГИЛИКЛАРИ\nЖалолободдаги мактаблардан бирида ёнғин чиқди — ФҲВ\nЖалолобод вилоятининг Тогуз-Торо туманида Каргалик қишлоқ ҳудудидаги ўрта мактабда ёнғин чиқди. Бу ҳақда ФҲВнинг матбуот хизмати 17-ноябрда билдирди.\nЖалолободдаги ёниб кетган мактаб. Сурат: ФҲВнинг матбуот хизмати\nМаълумотда мактабнинг томи ёнаётгани ҳақида маълумот ФҲВга соат 00:10 да келиб тушгани айтилган. Воқеа жойига ўт ўчирувчи икки бригада, 10 қутқарувчи ва тезкор гуруҳ жалб қилинган. Бинодаги ёнғин соат 01:03да чегараланиб, эрталабки 07:10да тўлиқ ўчирилган.\nМуассасадан ёнғин оқибатида мактаб томининг 480 квадрат метр майдони тўлиқ ёниб кетганини қўшимча қилди. Ҳозирда ёнғин сабаблари аниқланмоқда.\nМактаб ўқувчилари қайда ўқиётгани ҳозирча номаълум. Таълим вазирлиги бу ҳақда кейинчалик маълумот беришни ваъда қилди.\nЖорий йилнинг 2-мартида Ўш вилоятининг Қорасув туманига қарашли Маданият қишлоғидаги №42 мактабда ёнғин чиққан. Тилсиз ёвнинг оқибатида бино томининг 262 квадрат метри ва 212 квадрат метр ички безаги ёниб кетган.\nҚирғизистонда 2200дан ортиқ мактаб бор, уларда 600 минга яқин ўрин бор. Ўқувчиларнинг сони эса 1 миллион 300 мингдан ортади. Демак мамлакатда бир ўринга камида икки ўқувчи тўғри келади.\nДавлатдаги 202 мактабнинг биноси эса яроқсиз деб топилган. Шунга қарамай айримларида болалари ҳали ҳам ўқимоқда.\nТаълим вазирлиги давлат ҳудудида яна 600га яқин мактаб қуриш керак деб айтиб келади. Ўқувчилар сонининг нормадан ортиқча бўлиши ўқитувчиларга муаммо туғдиради.\nАввалги мақолаБишкек — Ўш автотранспорт йўлидаги авариядан вафот этганларнинг сони саккиз кишига етди\nНавбатдаги мақолаЎсмирлар Pfizer вакцинаси билан эмланиши айтилди


13 апрел 2021, Тошкент вақти: 00:04\nДушанба куни Малайзия ҳукумати 8 март куни 239 нафар йўловчиси билан радарлардан ғойиб бўлган Boeing 777 самолёти Ҳинд Океани жанубида ҳалокатга учрагани ва йўловчилардан ҳеч ким омон қолмагани аниқланганини эълон қилди. Икки ҳафтадан ортиқ вақт давомида қидирилган самолёт нега Куала Лумпур-Пекин йўналишдан чиқиб кетгани ва манзилидан минглаб километр жанубда денгизга қулагани сабаблари ҳамон номаълум қолмоқда.\nБу ҳодиса қарийб уч ҳафтадан бери кўпчилик диққат марказида қолаётгани боис куни-кеча ҳамкасбларимиздан бири ўзаро суҳбатда Ўзбекистон Ҳаво йўллари шу маънода дунёдаги энг хавфсиз авиаширкатлардан бири бўлиб қолаётганини қайд этди. Ўзбекистон миллий авиаширкатнинг 20 йилдан ортиқроқ тарихида бундай ҳодиса бир марта, 2004 йилнинг январида Тошкент аэропортида рўй берган эди.\nАйни пайтда, Ўзбекистон Ҳаво йўллари тарихидан яхши хабардор ҳамкасбимизнинг айтишича, энг хавфсиз бўлса-да, миллий авиакомпания хизмат сифати бобида унчалик мақтана олмаслигини ҳам айтади.\nШу сабабдан ва OzodNavigator жаҳонгашта ўзбеклар ҳақидаги дастур бўлгани боис бу сафар “сиз яшайдиган мамлакатда авиаширкатлар хизмати сифатлими”, деган саволни муҳокама қилишга қарор қилдик.\nOzodNavigator дастурининг чоршанба, 26 март куни Тошкент вақти билан соат 21:05да эфирга чиқадиган сонида одатдагидек Ўзбекистон эмас, хориждаги ўзбеклар тажрибаси ҳақида гаплашамиз.\nХориж ҳаво ширкатларининг ўз мижозларига муносабати қандай? Хавфсизлик чоралари билан мижозлар қулайлиги ўртасидаги мувозанат сақланадими?\nСиз яшайдиган мамлакатда аэропортга йўловчиларни кузатгани келганлар бино ичкарисига киритиладими, ё у ерда ҳам кузатувчилар аэропорт биносига яқинлаштирилмайдими?\nАэропортда йўловчи регистрацияси қандай йўлга қўйилган? Самолётда борт проводникларининг йўловчига муносабати қандай? Хизматлар сифатичи?\nРегистрация пайтида юкхонага топширилган жомадонлар манзилгача етиб борадими? Юкингиз йўқолиб қолса, нима қилиш керак?\nАэропортга келганингиздан кейин, паспорт назоратидан ўтиш учун қанча вақт кетади? Аэропортдан шаҳарга чиқишингизда юкингиз текшириладими?\nOzodNavigator дастурининг 26 март, чоршанба куни Тошкент вақти билан соат 21.05да эфирга чиқадиган навбатдаги сонида шу ва шу каби бошқа саволларга Ўзбекистон ташқарисидаги ўзбеклар ёрдамида жавоб излаймиз.\nOzodNavigator дастурининг навбатдаги сони 26 март, чоршанба куни Тошкент вақти билан соат 21:05да радио эшиттиришимиз, www.ozodlik.org вэб саҳифамиз ҳамда Озодликнинг Facebook, Одноклассники ва Youtube-даги саҳифаларимизда жонли тингашингиз ва унда иштирок этишингиз мумкин.\nOzodNavigator: Сиз яшайдиган мамлакатда авиаширкатлар қандай хизмат кўрсатади?


«Реал» – «Бавария». Асосий таркиблар эълон қилинди\n«Реал» – «Бавария». Асосий таркиблар эълон...\n01.05.2018 23:01 0 324\nЯна саноқли дақиқалардан сўнг Европа чемпионлар лигаси ярим финали жавоб учрашувидан ўрин олган «Реал» ва «Бавария» жамоалари ўртасидаги учрашув старт олади. Ҳозирга келиб, жамоаларнинг асосий таркиби маълум бўлди.\nЭътиборлиси, Мадрид клубининг асосий таян ярим ҳимоячиси Каземиро асосий таркибга киритилмаган. Унинг ўрнида Ковачич илк дақиқалардан майдонда ҳаракат қилади.\nДемак, таркиб қуйидагича:


2 (VU:D): Заиф, қисқариб бораётган, учиб ўтувчи Ўрта Осиёга мансуб кенжа тур. ТМХИнинг Қизил рўйхатига киритилган [LC].\nFарбий Тянь-Шань, Fарбий Помир-Олой, Сирдарё ҳавзаси (уялаш); деярли ҳамма ҳудудларда (учиб ўтиш), Чирчиқ водийси (номунтазам қишлаш). Ўзбекистондан ташқарида: Қирғизистон, Тожикистон, Қозоғистон, Жанубий Сибирь, Мўғулистон (уялаш); Ҳиндистон, Покистон (қишлаш). Европа, Африка, Ғарбий ва Жануби-шарқий Осиё ва Австралияда – бошқа кенжа турлари.\nТоғ ва текисликдаги қайир ўрмонлар.\n1950-йилларгача учраши одатий эди. 1980-йилларда 20 та атрофида уяловчи жуфти ҳисобга олинган (Нурота тоғида – 14 та, Туркистон, Зарафшон ва Чотқол тоғларида эса – 2 тадан). Ҳозирги вақтда Чотқол тоғида 6 жуфт, Қурамада – 3-5, Пискомда – 2, Қоратепада – 2 жуфт уялайди. Қолган ҳудудлар бўйича янги маълумотлар мавжуд эмас. Сўнгги йилларда Тошкент ботаника боғида 1-2 та қишлайдиган қушлар рўйхатга олинган. Дунёдаги популяцияси 149-188 мингта, тренди номаълум. Европа популяцияси кўпайиб бормоқда.\nБаҳорги учиб ўтиши – март-апрель ойида. Дарахтларда ин қуради; апрель-май ойларида 1-3 та тухум қўяди ва 38 кун босиб ётади; полопонлари августдан уча бошлайди. Кузги учиб ўтиши – августсентябрь ойларида. Майда ва ўртача қушлар, кемирувчилар ва калтакесаклар билан озиқланади.\nТўқайларнинг кесилиши ва тоғ воҳаларининг ўзлаштирилиши оқибатида яшаш жойларининг йўқ қилиниши, одамлар томонидан таъқиб қилиниши.


Kutubxona - Said Ahmad. Laylak keldi (hikoya) / Kiril\nSiz shu sahifadasiz: Said Ahmad. Laylak keldi (hikoya) / Kiril\nМуаллифСаид Аҳмад Асар номиЛайлак келди (ҳикоя)\nТилЎзб Ҳажм16KBБезатишUzgen (admin@kutubxona.com) Қўшилган2011/08/26 Манбаhttp://www.ziyouz.com/index...\nЛайлак келди (ҳикоя)\nКампир бу лайлакни танирди. Лайлак ҳам унга ўхшаш ёлғиз. Жуфтини қор қуюнлари орасида йўқотган. Икки аламзада, икки ҳижронзада бир ҳафтача мана шу уйда дардлашишган. Бирга йиғлашган...\n...Урушнинг охирги йили, эрта кўклам эди. Хдли баҳор келмай, кунлар исиб кетган, дов-дарахт бемаҳал куртак очиб қўйган, деҳқон бир томчи ёмғирга зор кунлар.\nҚушлар жуда сезгир жонивор бўлади. Жуфтининг шу ҳовлига кирган изини сезган-у, совукда карахт бўлиб изини йўқотган. Кечаси билан бошпана, иссиқ жой қидириб, қор кечган. Охири, ҳали кундузги ўтнинг тафти кетмаган ўчоққа бош суқиб, шу жойда музлаб қолган...\nБир-бирига ўрганиб қолган икки аламзада ҳовлига чиқишди. Лайлак қанотларини кериб бир интилдию беғубор осмонга кўтарилди. Умрихон унинг терак учига қараб интилганини кузатиб туради. Лайлак уясига қўнмади, яна қайтди, чорбоғ тепасидан, уй тепасидан айланди, олисларга қараб кетди, яна қайтди. У жуфтини изларди. Куни билан у гоҳ уяга қўнар, гоҳ қанот қоқиб аллақаерга қараб учиб кетарди. Кеч кириб сават уяда яна унинг ноғораси тарақлади. Энди у аввалгидек шўх куйламасди, унинг ноғораси мунгли эди...\nБугун яна лайлак келди. У қанотида кўклам олиб келди. Кўча тарафдан мактабга ўтаётган болаларнинг товуши эшитиляпти. «Лайлак келди, ёз бўлди...» Бу неварасининг овози. Бу овоз оламдаги барча товушларни босиб кетгандек бўлди. Гўё бутун дунёдаги одам боласи томга чиқиб, шу боланинг севинч тўла товушига қулоқ солаётгандек...\n"http://www.kutubxona.com/wiki/index.php?title=Said_Ahmad._Laylak_keldi_(hikoya)_/_Kiril&oldid=5590" dan olindi


Банклар сифатли компьютер технологиялари ва IT-ускуналарга эҳтиёж сезмоқда - Inova Solution компанияси директори билан суҳбат\nАсосий/Сўнгги янгиликлар/Банклар сифатли компьютер технологиялари ва IT-ускуналарга эҳтиёж сезмоқда - Inova Solution компанияси директори билан суҳбат\nНашр қилинган сана: 20.12.2021 14:40\nКўпчилик йирик корхона ва ташкилотлар, хусусан банклар ҳам компьютер технологиялари, серверлар ва IT-ускуналарни харид қилишда ишончли ҳамкорга эҳтиёж сезади.\nШундай компаниялардан бири — "Inova Solution" бўлиб, компания Ўзбекистонда корпоратив сегмент учун IT-ечимлар, жумладан компьютер ва периферия қурилмалари, серверлар ва ахборот технологиялари йўналишидаги бошқа ускуналар етказиб берувчи, барқарор бизнес моделга, юқори технологик экспертиза, ўз логистика тизими ҳамда сервис марказларига эга энг йирик компаниялардан биридир.\nBankers.uz вакили Исмоил Туропов (И.Т.) Inova Solution компанияси бош директори Бахтиёр Зокиров (Б.З.) билан суҳбатлашди.\nИ.Т: Бахтиёр ака, компаниянгиз ҳақида сўзлаб берсангиз.\nБ.З.: Компаниямиз 2010 йил ташкил топган. У пайтлари ҳозиргидек IT технологиялари кўлами кенг эмас эди. Унда биз корхона ва ташкилотларга асосан компьютерлар ҳамда периферия қурилмаларини етказиб берардик. Кейинчалик, соҳага бўлган эътибор ортиб борган сари, етказиб бериш ҳажмлари ҳам орта бошлади. Бу орада биз, ўзимиз ҳам компьютер ускуналарини йиғиш ва сотишни йўлга қўйдик. 2015 йилга келиб ишлаб чиқарилган ва сотилган компьютерларимиз ва серверларимиз сони 25 мингтадан ошди.\nИ.Т.: Компания асосан қайси турдаги техникаларни ва IT-ечимларни етказиб беради?\nБ.З.: Биз анъанавий компьютер қурилмалари, серверлар, перефирия қурилмаларидан ташқари, симсиз қурилмалар, калитлар, роутерлар, булутли ечимлар, маълумотлар марказлари учун ускуналар, саноат чекилган ускуналари ва бошқаларни ўз ичига олган кенг маҳсулот қаторини ҳам етказиб берамиз. Шу билан бирга, мазкур ускуналарни ўрнатиш ва улардан фойдаланиш учун ходимларимиз мунтазам равишда ўқиб туришади. Бугунги кунга қадар ходимларимиз Россия, Қозоғистон, Сингапур каби давлатларга бориб, тегишли йўналишларда билимларини орттириб қайтишган.\nИ.Т.: Компания тарихи давомида қийинчиликларга ҳам учраганми?\nБ.З.: Албатта, яқин ўтмишдаги валюта курсининг кескин ўзгаришлари бизга жуда катта зарар келтирган. 2015 йилдаги курс ўзгариши туфайли биз йилни 2 миллиард зарар билан якунлаганмиз. Лекин шундай бўлса-да, бирорта буюртмачимиз билан шартнома ва етказиб бериш шартларини бузмаганмиз.\nИ.Т.: Компаниянгиз қайси брендлар билан ҳамкорлик қилади?\nБ.З.: "Inova Solution" Ўзбекистонда бир нечта халқаро танилган компанияларинг расмий ҳамкори ҳисобланади. Шунингдек, компаниямиз, "Dell Technology Gold Partner", "HP Amplify - Power Partner", "Lenovo Authorized Data Centre, PC Partner", "MikroTik компанияси дистрибьютери" статусларига эга бўлиб, яна бир нечта йирик бренд-вендорлар билан ҳамкорлик қилади.\nИ.Т.: Ўзбекистонда банклар билан бир қаторда, яна кимлар билан ҳамкорлик қиласиз?\nБ.З.: Бугунги кунга қадар бир нечта йирик корхона, ташкилот ва банклардаги IT соҳасидаги ечимлар айнан бизнинг компания кўмагида амалга оширилган. Улар қаторига Давлат Солиқ қўмитаси, Олий Мажлис, Монополияга қарши курашиш қўмитаси, Ўзбекистон Республикаси Президенти администрацияси, УзАвтомоторс, УзТелеком каби компаниялар, шунингдек, Турон банк, Ипотека банк, Траст банк, Капитал банк каби йирик хусусий ва давлат банклари киради. Ҳамкорларимизнинг тўлиқ рўйхатини сайтимизда кўришингиз ҳам мумкин.\nИ.Т.: Нима деб ўйлайсиз, банкларимизнинг рақамлашувида компьютер технологиялари ва IT-ечимларнинг роли қандай?\nБ.З.: Албатта, рақамлашиш фақат дастурий таъминотга эмас, "темир" ("железо")нинг яхши ишлашига ҳам боғлиқ. Бизда банкларнинг айримлари компьютер ускуналари сотиб олишда арзон ечимларга қизиқишади. Лекин таҳлил қилиб кўрса, айнан шу "арзон техника" банк учун қимматроққа тушади. Уни таъмирлашга кетадиган харажатлар, самарадорлик даражасининг пастлигига ҳеч ким аҳамият бермайди.\nИ.Т.: Демак, брендларнинг маҳсулотлари қиммат, шундайми?\nБ.З.: Айнан шу ҳақида гапирмоқчи бўлиб тургандим, бренд қиммат бўлади деган тушунча ҳам мутлақ тўғри эмас. Айниқса, катта партияда (ҳажмда) компьютер технологиялари сотиб олинганда катта чегирмалар ҳам берилишини назарда тутсак. Бунинг устига, Ўзбекистон бозорида HP ҳам, Dell ҳам, Lenovo ҳам бир бири билан ашаддий рақобат қилувчи компаниялар ҳисобланади. Шундан келиб чиқиб, нархларни тушириш борасида ҳар сафар ҳар бири билан алоҳида гаплашамиз.\nИ.Т.: Ўзбекистон банклари билан ишлашда қандайдир қийинчиликлар ёки тўсиқлар борми?\nБ.З.: Қийинчиликлар, асосан шартнома шартларини келишишда бўлади. Кўп банклар (сабабини билмадим) нима учундир товар етказиб берилгандан кейин ҳам тўлов муддатини жуда катта қўйишни хоҳлашади. Ваҳоланки, биз чет эллик ҳамкорларимиз билан оператив ишлашимиз натижасида, банк хоҳлаган маҳсулотни жуда қисқа муддатда етказиб берамиз. Яна бир тарафни банклар инобатга олишмайди, бу - етказиб бериш шартлари. Айрим рақобатчиларимиз етказиб бериш, шу жумладан божхона харажатларини қўшмасдан нарх айтишади, бу эса тендер жараёнларида бироз тушунмовчиликларни келтириб чиқаради. Қисқа қилиб айтганда, агар ҳаммаси шаффоф бўлса, банкларни бизни танлаш имконияти ортади. Биз доим ўзаро манфаатли ҳамкорликка тайёрмиз!\nСайт - www.inova.uz\nПочта - office@inova.uz\nТелефонлар: +998 99 888 02 33 | +998 99 481 02 33\nТеги inova solution IT


11 ноябрь, 2019, 18:25 638\nТеглар:Италия | Марио Балотелли\nФабио нафақат “перуджиликлар” сафидаги терма жамоага чақирилган илк ўйинчи, балки, термага илк марта чақирилган қора танли “матрос”га айланди.\nМарио Балотелли атрофида бўлган шов-шувлар Италия футболи тарихига назар солишга туртки бўлди, яъни Италия паспортига эга бўлган қора танли футболчилар ва уларга нисбатан ишлатилган ирқчилик муносабатларига тўхталиб ўтамиз.\nИталия Ғарбий Европада қора танли футболчиларга эшигини очган мамлакатлардан бири ҳисобланади. Франсия терма жамоасининг ярим таркиби қора танли футболчилардан иборат.\nАфрикада Италиянинг атиги иккита колонияси бўлган – Сомали ва Ливия. Сомалияликлар мустақилликкача ҳам, мустақилликдан кейин ҳам метрополияга қизиқишмади. Европага мигратсия ҳам катта масштабда амалга оширилмаган. Шунинг учун Италияда қора танли футболчилар кам сонли бўлган. Улардан баъзилари футбол ҳам ўйнашган, лекин машҳурликка эришмаган. А сериядаги қора танли футболчиларнинг ҳаммаси легионерлар эди.\nЛекин 2001-йилда Италия футболида янгилик бўлди. Терма жамоага “Перуджи” ярим ҳимоячиси Фабио Ливерани чақирилди. Фабио нафақат “перуджиликлар” сафидаги терма жамоага чақирилган илк ўйинчи, балки, термага илк марта чақирилган қора танли “матрос”га айланди. Ливеранинг онаси сомалилик эди. Айтиб ўтиш керакки, бу нарса кўпчиликка ёқмади. Ҳаттоки, Ливерани “Перуджи” футболкасида бўлган пайтда қўллаб-қувватлаган мухлисларга ҳам. Фабио терма жамоада порлай олмади. Атиги учтагина ўйин ўтказган Ливерани “Перуджи” футболкасида ўзини қулай ҳис қилишини сезди.\nФабио Ливеранидан сўнг Жованни Траппатони терма жамоага “Кево” футболчиси Кристиан Манфрединини чақирди. Кристиан келиб чиқиши Кот-дъИвуарлик бўлган италиялик футболчи эди. Манфредини ҳам терма жамоа сафида атиги иккита ўйин ўтказган.\nШундан сўнг яна бир қанча келиб чиқиши африкалик бўлган Италия фуқаролари терма жамоа сафида ўйнашди. Уларнинг ичида энг машҳури Марио Балотелли ҳисобланади. У Палерьмода таваллуд топган. Оиласи Ганадан келган эди. Фарзандлари кўп бўлганлиги сабабли Балотеллининг отаси касал бўлган Мариода дори-дармон етказиб бера олмади ва уни бошқа оилага беришга мажбур бўлган. Шу тариқа Барвуа фамилиясини Балотелли фамилиясига ўзгартирган. Марио Европа футболида ўзига хос ўрин эгаллади.Нафақат майдондаги, балки, майдондан ташқаридаги ҳаракатлари, ўзини тутиши, ҳар хил қилиқлари билан ҳам ёдда қоладиган бўлди. Ундан ташқари ирқчиликка энг кўп дуч келадиган футболчи ҳам айнан Марио ҳисобланади.\nИталия терма жамоаси шарафини ҳимоя қиладиган яна бир қора танли футболчи бу Анжело Огбонна ҳисобланади. Асли келиб чиқиши нигериялик. Ўзининг маҳорати эвазига Огбонна “Торино” сафида ўз ўрнини эгаллади ва туринликларнинг алмаштириб бўлмас футболчисига айланди. Кейин эса Туриннинг бошқа жамоаси “Ювентус”га ўтди ва у ерда кўп ушланиб қолмади. “Юве” раҳбарияти уни 2 мавсумдан сўнг “Вест Хем” жамоасига сотиб юборди ва ҳозирда ҳам Анжело лондонликлар шарафини ҳимоя қиляпти. У Италия терма жамоаси билан Европа витсе-чемпионига айланган. 31 ёшли футболчи ҳам терма жамоанинг керакли футболчиларидан бири ҳисобланади. Унинг ирқчиликка нисбатан ўз муносабати бор.\n“Ирқчилик ҳақида қанча кам гапирсак, шунча эътибор камаяди. Тўғри, уни бутунлай йўқотиб бўлмайди. Аммо эътиборни камайтирса бўлади.” – дейди футболчи.\nОгбонна нигериялик мухлисларнинг нафратига учраган. Лекин футболчи ўзи ҳақида “Мен Италияда туғилганман. Ўзимни италиялик ҳис қиламан. Ҳаттоки, фамилиям италянча” – дейди.\n“Рома” тарбияланувчиси Стефано Окака-Чука 16 ёшида римликлар сафида дебютини ўтказган. Бир неча ойдан сўнг эса ўз дебют голини нишонлаган. “Рома” сафида дебют голини урган энг ёш футболчига айланди. Римда уни ҳамма ҳурмат қиларди. Кейинчалик эса клуб уни ижарага бериб юборди. Ижарадан қайтач эса, ўзини кўрсата олмаган Окака-Чука римликлар сафидан кетишга мажбур бўлди. Бир неча йиллик саёҳатдан сўнг у ҳозир яна Италияда ўйнаяпти. Ҳозирги клуби “Удинезе”.\n“Мен уйимга қайтганимдан хурсандман. Голлар уришни ва жамоамга фойдам тегишини истайман” – дейди Стефано.\nАммо Окака-Чука ирқчиликка учрамаган. Балки бу ҳақида шикоят қилишни истамаган кам сонли футболчилардан ҳисобланади.\nЛекин Моизе Кин ирқчиликдан азият чеккан футболчилардан бири ҳисобланади. “Ювентус”да ўйнаб юрган кезларида “Каляри” билан баҳс вақтида трибунадан ҳуштакбозликлар, ирқчилик ҳақидаги қўшиқлар садоси янграб турарди. Кин бундай муносабатларга ўз голлари, Скудеттони ютиши ва Италия терма жамоасига чақирилиши билан жавоб қайтарди. Италиядаги ирқчиликдан безган Моизе Англияга кетишга қарор қилди. “Евертон” сафига бориб қўшилган Кинни мухлислар ўзгача кайфиятда кутиб олишди. Англияга ўтгач, Моизеда нафақат ирқчилик, балки, голлар ҳам йўқолиб қолди. Англияда у гол уришни унутиб қўйди. Италия терма жамоаси уни чақирмаяпти, Кот-дъИвуар эса уни ўз футболчиси дея ҳисобламайди.\nИталияда ўйнайдиган қора танли футболчилар рўйхати юқоридагилар билан чекланмайди. Яна кўплаб футболчилар бор. Бу футболчилар кўпроқ ирқчилик туфайли азият чекишади. Мухлислар ирқчилик кайфиятини йўқотишини, дунёда ҳамма тенг ҳуқуқли эканлигини унутмаслигини ва майдондаги ўйинига қараб баҳо беришини тилаб қоламиз. Зеро, ирқчилик энг ёмон одатлардан бири.\nМанчини нега Балотеллини Италия терма жамоасига чақирмаганини айтди\nБалотелли: Евро-2020 га боришни истайман. Ярим ой ичида, сўнгги 10 йилликдаги машғулотларимдан кўпроқ ишладим\nБалотелли Италия терма жамоаси билан Европа чемпионатида иштирок этмоқчи


Жамшид АБДУЛБОҚИЕВ, Тошкент шаҳри Олмазор тумани ички ишлар органлари фаолиятини мувофиқлаштириш бошқармасининг 17-ИИБ профилактика инспектори, «Мард ўғлон» давлат мукофоти соҳиби:\n— Тўғриси, шундай юксак мукофотга муносиб кўрилганлар орасида борлигимни эшитиб, қаттиқ ҳаяжонландим.\nШу боисдан мукофотларни топшириш маросимига таклиф этишганда туни билан ухлолмасдан чиқдим. Мукофотнинг номи ҳар қандай кишига катта масъулият юклайди. Миллионлаб тенгдошларим орасида Президентимиз қарорига мувофиқ «Мард ўғлон», деб эътироф этилиш ўз-ўзидан бўлмайди. Аслида, «Мард ўғлон» деган сўзнинг маъно-мазмуни жуда катта, деб ўйлайман.\nБугунги кунда «Қичқириқ» МФЙда 5 минг 700 нафар аҳоли истиқомат қилади. Шундан 2 минг 500 нафарини ёшлар ташкил этади. Маҳаллада жиноятчиликнинг олдини олиш борасида бир қатор ишларни амалга ошириб келмоқдамиз. Масалан, балоғат ёшидаги, айниқса, ўғил болаларда билиб-билмасдан жиноят содир этишга мойиллик кучлироқ бўлгани учун улар билан алоҳида ишлаш режасини тузиб олганмиз. Чунки, балоғат ёшидаги йигитларнинг аксариятида ўзини кўрсатишга, ҳамма нарсага кучим етади, деган фикр устун бўлади. Шунинг учун мактабда ва оилада уларнинг бўш вақтларини фойдали машғулотларга йўналтириш муҳим аҳамиятга эга. Шу боисдан маҳалладаги шўхроқ ёки ўйинқароқ ўсмирлар рўйхатини тузиб олганман. Улар соат нечада дарсга боради, нечада ўқиши тугайди ва қачон уйига келади, барчасини ўқитувчисидан, ота-онасидан сўраб тураман.\nШунингдек, маҳалламизда 23 нафар муқаддам судланган шахслар истиқомат қилади, уларни муқим иш билан таъминлаганмиз. Шундай бўлса-да, кунига икки маҳал улар нималар билан бандлигини кузатиб борамиз. Хонадонма-хонадон юриб, маълум бир сабабларга кўра ишламасдан уйда ўтирган фуқароларнинг рўйхатини шакллантириб, маҳалламиз ҳудудидаги корхона, ташкилот ёки тадбиркорлик субъектларига ишга жойлаштирмоқдамиз. Қолаверса, аҳоли бандлигига кўмаклашиш маркази билан ҳамкорликда иш олиб бориляпти. Бир сўз билан айтганда, маҳалламиз тинчлиги ва хавфсизлиги учун бор имкониятлардан фойдаланиб келмоқдамиз.\nҚўлга киритилган ютуқларни танқидий баҳолаб, камчиликлар тўғрисида кўпроқ ўйлашимиз керак. Аҳоли тинчлигини сақлаш, пойтахтимизни хавфсиз шаҳарга айлантириш учун жамоат ташкилотлари билан ҳамкорликни кучайтириш лозим, деб ўйлайман.


Ҳисоб палатаси INTOSAI ташкилотига қабул ...\nШу муносабат билан ташкилотнинг Бош котиби, Австрия Республикаси Ҳисоб палатасининг раиси Маргит Кракер Ўзбекистон Республикаси Ҳисоб палатаси номига табрик хати йўллади.\nУнда мамлакатимизнинг Олий аудит органи бўлган Ҳисоб палатаси INTOSAI тузилмасининг малакавий талабларига мос келганлиги таъкидланган. Маргит Кракер икки томон ўртасида бундан кейин ҳам ўзаро манфаатли ҳамкорлик амалга оширилишига ишонч билдирган.\nЭслатиб ўтамиз, Олий аудит органларининг халқаро ташкилоти (INTOSAI) 1953-йилда ташкил этилиб, БМТга аъзо мамлакатлардаги олий аудит институтларини бирлаштирувчи юқори нуфузга эга бўлган автоном халқаро ташкилот ҳисобланади.\nINTOSAI га аъзолик Ўзбекистон учун давлат секторидаги аудитнинг нуфузли халқаро стандартларга мослаштириш имкониятини беради.


“Халқ бир пода - унга бошқарувчи керак!”\nХалқни подага менгзаган самарқандлик Жамшид "Гулнора Каримова - подачи" дейишга жасоратлангани йўқ.\nХалққа нисбатан бу ҳақоратмуз ташбеҳни суяги амалдорлик курсисида қотган одамдан эмас, оддий бир ўқитувчи йигит - самарқандлик Жамшиддан эшитдик.\nЖамшид “Озодлик-онлайн” эшиттиришининг 13 август куни ҳавога узатилган сўнгги сонини тинглаганини ва тинглаш жараёнида пайдо бўлган фикрлари билан ўртоқлашишни истабди.\nСамарқандлик суҳбатдошимизнинг фикрича, президент қизини эшиттириш муҳокамасига чиқаришдан тортиб, эшиттириш давомида унга нисбатан билдирилган танқидий фикрларнинг берилиши ҳасаддан бошқа нарса эмас.\nЖамшид билан ўтказганимиз мулоқот қуйидагича кечди:\n- Самарқанд шаҳридан Жамшид бўламан.\n- 32 да.\n- Инглиз тилидан репетиторлик қиламан. Кеча Онлайн дастурларингизни эшитдим. Гулнора Каримованинг битта-иккита ҳатти-ҳаракатларини, ишларини муҳокама қилдинглар-да. Шунга гапим бор эдики, кўпчилик одамда ҳасад деган тушунча бўлади. Гулнора Каримова энди ҳар қандай одам ҳам у кишининг имкониятларида бўлса, шунақа аҳволда бўлса-да, чексиз имконият оддий одамга нисбатан катта маблағ қўл остида бўлса, шунақа иш қилса ëмонми дейман-да Ўзбекистон бўйича. "Минг ишчига бир бошчи" дейди-ку. Халқ ҳам бир подадай гап. Халқни бошқарадиган бир бошчи керак.\nОзодлик: Мана, 32 ëшда экансиз. Инглиз тили ўқитувчиси экансиз. Оддий бир ўқитувчининг оғзидан халққа нисбатан шунақа эпитетнинг ишлатилиши менга ëқмайроқ турибди-да. “Халқ ҳам бир подадек” деган фикрни сиз ўйлаб топганингиз йўғу, лекин шуни бемалол айтишингиз қизиқ-да.\n- Ҳақорат сифатида қабул қилмаслик керак буни. Просто тартиб ўрнатиш маъносида гапираяпман мен. Буни ҳақорат сифатида, "халқ қўй, қаерга ҳайдасанг, бааа деб бораверади" деган маънода эмас, ташкиллаштирувчи бош керак. Ҳар минг ишчига бир бошчи.\nОзодлик: Бўпти. Гапни Гулнора Каримовадан бошладингиз. Ўзбекистоннинг 30 миллион аҳолиси бор. Шунинг 15 миллиони аëллар. Мана сиз халқни ташкиллаштириш, уюштириш учун бошчилар керак, деяпсиз. Нима учун 15 миллиондан фақат Гулнора Каримовани билаяпмиз? Гулнора Каримова қиладиган ишларни қиладиган бошқа аëл ëки эркак йўқми? Бир кишининг қўлидан келадиган ишмас-ку сиз айтган пода бўлган халқни уюштириш.\n- 15 миллион Гулнора Каримова бўлиши учун Ўзбекистонга 15 миллион Ислом Каримов керак. Битта республикада битта президент бўлади. Қайси мамлакатда 15 миллион отаси президент, отаси бойвачча қизлар бор? Ҳеч қайси мамлакатда бўлмаса керак.\nОзодлик: Гулнора Каримова бўлиш учун фақат отаси президент бўлиши шарт бўлган жамиятни нормал жамият деса бўладими?\n- Бу нарса битта бизларда кузатилмайди. Агар битта бизларда кузатилса, қандайдир ғайриоддий, нотўғри нарса тушунса бўлади. Чунки ҳамма мамлакатда бор бу нарса. Просто кўп жойларда ошкор қилинмайди. Ошкор қилинса ҳам товламачилик, ўзининг мансабидан фойдаланиш ҳамма жойда бор. Мана, Америкада қанча банкирлар, қанча сиëсатчилар қамалиб кетаяпти. Европада қанчаси отставкага тушиб кетаяпти.\nОзодлик: Сиз гапни бошқа ëққа буриб юбораяпсиз. Мана, суҳбатимиз давомида Россияни мисол келтирдингиз. Масалан, Россияда отаси президент эмас Чулпан Хаматова деган артист аëл шунақа жамоат ташкилотини тузиб, касал болаларга ëрдам бераяпти. У кишининг отаси президент эмас-ку.\n- Бизда худди шунақа бир шоира, актриса, халқнинг ҳурматини қозонган аëлларга бу саволни беришимиз керак. Нима учун сизлар халқнинг эътиборида бўлиб, халқнинг севгисини қозониб, жим ўтирибсизлар? Мана шунақа хайрли ишларга бош бўлмаяпсизлар, деб.\nОзодлик: Улардан ҳам сўрармиз. Сизнинг жавобингиз нима?\n- Бизлардаги худди шундай нимага етган аëлларимиз ўзлари пассив. "Менга тегмасаларинг бўлди". Ўзларини ўйлайди. Бунинг масъулияти бор, ташкиллаштириш бор, жавобгарлиги бор. Ўз ўзидан бўлаëтган ишмас, -дейди самарқандлик инглиз тили ўқитувчиси Жамшид.\nЖамшид бир жойда Гулнора Каримовадай фаол бўлиш учун отаси президент бўлиши керак деса, бошқа жойда ўзбек хотин-қизларини пассивликда айблайди.\nХўш, унинг қайси гапига ишонайлик?\nХоҳласангиз унисига, хоҳласангиз бунисига ишонинг.\nФикримизча, зиддият сабаби АСЛ ҳақиқатни излаб топиш истагида эмас, балки КОМФОРТ ҳақиқатни излаб топиш истагида.\n“Ўзбекистонда вақтинча туриш тартибини ўзгартирса бўлмайдими?”\nБу савол билан “Эркин микрофон”га ўзини Дониёр, деб таништирган ўшлик йигит мурожаат қилди.\n- Масалан, биз дўстлар билан Андижонга, Тошкентга дам олгани борамиз-да. Шунақа ситуациялар бўлиб қолаяпти айниқса Тошкентга борганда, паспортимиздаги срок уч кундан кейин албатта рўйхатга туришимиз керак, бўлмаса "депорт қилиб юборади" деган гап бор...\nЎшлик Дониëр билан суҳбат\nЎшлик Дониёрни қийнаётган масала Ўзбекистондан ташқарида яшайдиган ўзбеклар учун ва айниқса қирғизистонлик ўзбеклар учун жуда муҳим.\nЧунки Ўш фожеасидан икки йил ўтгач, Қирғизистондаги вазият нисбатан изга тушиб қолгани айтилаётган бўлса-да, хабарларга қараганда, ҳануз Тошкент ва Ўзбекистоннинг бошқа шаҳарларида кун кечириб турган ўшликлар талайгина.\nҚолаверса, ўшликлар чойхонада хотиржам дам олиб келиш учун ҳам Ўзбекистонга ўтмоқда.


Interfutbol.Uz | Дон дарёси бўйларида порлаётган ўзбек универсиали Элдор Шомуродов...\nДон дарёси бўйларида порлаётган ўзбек универсиали Элдор Шомуродов...\n2018-11-05 04:14:00 495 0 Ahadxon\nФорс кўрфази қирғоқларидаги майдонларда ўтадиган Осиё чемпионати бошланишига ҳам оз фурсатлар қолмоқда. Вақтнинг ўтишини қарангки, яқиндагина миллий жамоамизни қабул қилиб олган Эктор Купер тўртта ўйинни ҳам ўтказиб улгурди, саноқли кунлардан сўнг эса йигитларни яна 2та баҳсда майдонга ташлайди. Аргентиналик мураббий тузаётган жамоадаги ўйинчилар орасида бир йигит борки, шахсан мен ундан бошқа барча футболчилардан ҳам кўра кўпроқ юксалиш кутмоқдаман. Агар таъбир жоиз бўлса, у миллий термамизнинг келажаги, 2022, ҳаттоки, 2026 йилги жаҳон чемпионатлари йўлланмаси учун курашувчи асосий «жангчи»ларимиздан бири бўлади. Бу - 23 ёшли Элдор Шомуродов...\n«Бунёдкор» клубининг собиқ вакили сўнгги пайтларда Россия футбол оммаси эътиборини ҳам ўзига қаратишга улгурди. Элдорнинг легионерлик фаолиятида ҳозир иккинчи мавсум кетмоқда. Айтиш жоизки, шу давр мобайнида у «Ростов» бош мураббийи Валерий Карпиннинг тобора ишончига кириб бормоқда.\nШомуродовнинг Россия майдонларидаги фаолиятига назар ташлайдиган бўлсак, жуда «камтар» рақамларни кўришимиз мумкин: Премьер-лигада деярли 1,5 мавсумда бор-йўғи 2та гола урди, холос ва аксарият учрашувларда захирадан майдонга тушаётгани билан ёдда қолмоқда. Албатта, ҳужумчи учун бу натижалар жуда оз. Шунга қарамай, Элдорнинг фаолияти чуқурроқ таҳлил қилинганида, унинг меҳнатлари «Ростов» учун кам фойда келтирмаётганига гувоҳ бўламиз.\nМен шу вақт мобайнида «Ростов» иштирокидаги ўйинларни мунтазам кузатиб боряпман, Элдорнинг ютуқларидан ҳам, камчиликларидан ҳам деярли тўлиқ хабардорман. Ҳаттоки, Премьер-лиганинг навбатдаги туридан сўнг бўладиган «Ростов» клуби фанатлари ўртасидаги ўзаро тортишувлар, у ерда нималар хусусида гап-сўзлар бўлади, шулар ҳақида ҳам маълумотларим бор.\nРОСТОВ САРИ ИЛК ҚАДАМЛАР\nАввало, Шомуродовнинг дастлабки мавсумдаги иштироки хусусида бироз фикр юритсак. Ҳамюртимиз Россияга илк бор ташриф буюрганида, «Ростов»ни таниқли мутахассис Леонид Кучук бошқараётганди. Ўтган мавсумнинг дастлабки турларида жамоа юксак натижалар қайд этиб, Премьер-лигада 1-поғонага жойлашишга ҳам эришганди. Лекин мавсум ўрталарига бормасиданоқ, «Ростов»нинг иши ортга кетди: кетма-кет мағлубият ва дуранглар жамоани турнир жадвалининг анча пастки қисмларигача суриб юборгандики, ростовликларнинг сўнгги турларда қуйи дивизионга қуламаслик йўлида курашиши кўриниб қолаёзди. Айнан шу натижалар якуни ўлароқ, Леонид Кучук ишдан олинди, унинг ўрнини Россия футболининг янада таниқли вакили Валерий Карпин эгаллади.\nКучук қўл остида Шомуродов дастлабки турларда асосан захирадан майдонга тушаётанди. 8-турда меҳмондаги «Зенит»га қарши учрашувдан олдин жамоанинг икки асосий ҳужумчиси жароҳат туфайли ўйнолмаслиги маълум бўлгач, Элдорга ҳам ўзини кўрсатиши учун вақт етиб келганди. Бошқа вариантлар йўқлигидан, бош мураббий асосий таркибда айнан Шомуродовни ўйнатишга мажбур бўлди. Айтиш жоизки, ҳамюртимизнинг илк 11таликдаги дебют учрашуви анча чиройли натижа билан тугади: Питердаги ўйинда «Ростов» Европа даражасидаги таркибга эга «Зенит» билан 0:0 ҳисобида дуранг қайд этди.\nУшбу ўйинни яхшилаб кузатганман, Шомуродовнинг Россия Премьер-лигасида асосий таркибдаги илк учрашуви, у яхшигина ҳаяжонланган, баъзида оддий вазиятларда ҳам тўп унинг оёғига бўйсунмаганди. Ўз ҳамюртинг бўлса, анча ҳижолат тортаркансан. Шунақа савиядаги ўйиндан сўнг, Шомуродов «Ростов»даги (захирадаги!) ўрнини сақлаб қола олармикан, деб ўйлагандим. Айтганимдек, кейинги учрашувларда уни яна асосан иккинчи бўлимларда майдонга тушириб туришди.\nМАВСУМ СЎНГИДАГИ ЗАФАР\nҚишки танаффусда жамоага исландиялик маҳоратли ҳужумчи Бьорн Сигурдарсон келиб қўшилди-ю, Шомуродов учун асосий таркибда майдонга тушиш эшиклари янада «торайди». Деярли барча учрашувларда дастлабки дақиқалардан Сигурдарсон ўйнай бошлади, Шомуродов эса яна 2-бўлим ўрталарида, баъзан эса ўйин охирларида майдонга тушарди. Бу вақтга келиб жамоани Карпин бошқара бошлаган, худди олдинги мураббий Леонид Кучук давридаги каби Шомуродов учун асосий таркибда майдонга тушиш катта муаммо эди.\nЛекин футболда жароҳат аталмиш бир ҳолат борки, у кимгадир азият етказса, бошқасига эшикларни кенг-роқ очиб бериши мумкин экан. Айнан ўша Сигурдарсоннинг жароҳат туфайли сафдан чиқиши Шомуродовга битта ўйинда бўлса ҳам асосий таркибда майдонга тушиш учун замин ҳозирлади. «Тосно»га қарши учрашувда Карпин ўйиннинг бошиданоқ Шомуродовни майдонга туширишга мажбур эди - худди мавсум аввалидаги «Зенит»га қарши баҳсда собиқ бош мураббий Кучукда бўлгани каби Карпинда ҳам бундан бошқа чора қолмаганди.\n«Тосно» билан ўйин Шомуродовнинг келажак йўлларини анча ўзгартириб юборди. Ўша баҳсда Элдор аслида биринчи бўлимда ҳам икки бор рақиб дарвозасини ишғол қилиши мумкин эди. Лекин барчаси кейинги 45 дақиқаликда юз берди. Аввалига Зуевнинг ўнг қанотдан оширган тўпини боши билан дарвоза тўрига туширган ҳамюртимиз 5 дақиқа вақт ўтибоқ, Артур Юсупов билан чиройли комбинация уюштирди ва якунда ўзи голни нишонлади - 2:0. Мана шу ҳисоб учрашув охиригача ўзгармади ва легионеримиз илк бор Россия Премьер-лигасида турнинг энг яхши 11 футболчиси сафидан жой олди.\nАйнан мана шу беллашувдан сўнг «Ростов»нинг Премьер-лигада қолиши масаласи узил-кесил ҳал қилинди. Сўнгги учрашувларни Карпин шогирдлари унчалик катта босим билан ўтказишмади - сўнгги икки тур улар учун деярли кейинги мавсумга тайёргарлик сифатида ўтди. Хусусан, ўша «Тосно»га қарши учрашувдан бирозгина муддат ўтиб, Шомуродов Москвада «Спартак»ка қарши ўйинда ҳам асосий таркибда майдонга тушди. Мазкур беллашувда ҳам Элдор анча юқори савияда ҳаракат қилди. Дастлабки турлардаги «Зенит»га қарши ўйинда анча ёш ва тажрибасизлиги билиниб қолганди, бу гал эса ҳалиям ўша ёшида бўлсада, тажриба, айниқса, дадиллик борасида анчагина ривожлангани яққол сезилди. Ҳаттоки, бир вазиятда ўнг қанотдаги чизиққа жуда яқин масофада «Спартак»нинг 2-3 футболчиси орасидан «мастерларча» чиқиб кетишга муваффақ бўлди ва ўйинни шарҳлаб бораётган россиялик шарҳловчилардан-да олқиш олишга эришди.\nЎтган мавсумда Шомуродов билан боғлиқ яна бир қизиқ воқеа ҳам содир бўлгандики, буниям алоҳида тилга олмай иложимиз йўқ. «Ростов» Россия кубогидаги юришини ўз майдонида ўтган «Амкар»га қарши беллашувда тўхтатди. Ўша учрашувда ғолиб масаласи пенальтилар сериясигача бориб тақалганди. Дастлаб тўп олдига айнан Элдор келди ва дарвозани аниқ нишонга олди - 1:0. Шундан сўнг иккала жамоа вакиллари бирин-кетин голлар ура бошлашди ва барча 10 футболчи, ҳаттоки, икки дарвозабон пенальти тепгунча ҳам ҳисоб тенглигича тураверди. Воқеалар ривожи шу билан якун топдики, рўйхатда биринчида турган ҳамюртимизга яна бир бора пенальти тепиш навбати етиб келди. Афсуски, иккинчи уринишда Элдор тўпган тўпни дарвозабон қайтариб қолди. Якуний ҳисоб - 9:10, «Ростов» ўз майдонидаги пенальтилар сериясида «Амкар»га мағлуб бўлиб, кубок билан хайрлашганди...\nАСОСИЙ ТАРКИБДАГИ РАҚОБАТ\nЖорий мавсум «Ростов» сафига Исландиядан яна бир ҳужумчи - Видар Кьяртанссон ҳам келиб қўшилганини ҳисобга олсак, ҳамюртимиз учун мазкур жамоадаги катта рақобатни тасаввур қилса бўлади. Сўнгги пайтларда Россия терма жамоаси сафларида ҳам кўриниб қолаётган Алексей Ионов «Ростов»нинг ишонган тоғларидан бири саналади. Демак, Сигурдарсон - Ионов - Шомуродов - Кьяртанссон. Мазкур тўртликдан кўп ҳолларда икки, баъзан эса фақат бир нафаригина асосий таркибда ўйинни бошлашини айтиб ўтсак, Карпин жамоасининг олд чизиғидаги рақобат нақадар кучли эканига гувоҳ бўласиз.\nАйтиш жоизки, Сигурдарсон ҳам, Ионов ҳам бу йилги мавсумдаги 12 турдан сўнг 4тадан гол уришди, Шомуродов эса ҳали бирор марта рақиблар дарвозасини ишғол қила олмади. Айнан шу кўрсаткичлар ҳам Сигурдарсон ва Ионовнинг устунлигини белгилаб турибди. Лекин ҳақиқат юзасидан олиб қарайдиган бўлсак, исландиялик 27 ёшли ҳужумчи ҳам, россиялик Ионов ҳам Элдор кўрсатаётган ўйинлардан бирмунча кучли футбол намойиш қилади.\nАслида, бу йилги чемпионат ҳам худди олдингиси каби Шомуродов учун захира ўриндиқларидаги кунлар билан бошланганди. Дастлабки турларнинг деярли барчасида у 2-бўлимда майдонга тушди. Лекин тақдирнинг қизиқ кунини қарангки, худди ўтган мавсумдаги каби, бу йил ҳам энг зарур ўйинлардан бири олдидан асосий ҳужумчи Бьорн Сигурдарсон жароҳат туфайли майдонга тушолмаслиги маълум бўлди. Меҳмонда «Спартак»ка қарши учрашувда Карпин икки ҳужумчи билан ўйнади ва олдинги чизиққа Шомуродов - Ионов жуфтлигини қўйди. Тарихда «Спартак» мактабининг вакили бўлган, мураббийликда ҳам айнан шу жамоани бошқарган Валерий Карпин ўша оқшом собиқ шогирд-ларига қарши муносиб ўйин ўтказди. Бутун ўйин давомида тенгма-тенг тарз-да тўп сурган Шомуродов жамоадошлари якунда 1:0 ҳисобида зафар қучишди. Албатта, бу ғалабада легионер футболчимизнинг ҳам ҳиссаси катта бўлди. Майдонда қарийб 60 дақиқа ҳаракат қилган Элдор шу вақт давомида ҳам ҳужумда, ҳам ярим ҳимояда муносиб ҳаракат қилди. Баъзи ҳолларда эса унинг ҳаттоки, ҳимоя чизиғи атрофларида ҳам тўп учун курашаётганини кўриш мумкин эди...\nРоссия Премьер-лигасининг сўнгги турида «Ростов» ўз майдонида «Анжи»ни 1:0 ҳисобида мағлуб этди ва мазкур баҳсда ҳам Шомуродовнинг асосий таркибда майдонга тушгани кўпчилик учун кутилмаган воқеа бўлди. Бу гал Сигурдарсон соппа-соғ эди ва Элдор мазкур жамоадаги фаолияти давомида илк бор ҳужумда айнан шу исландиялик футболчи билан тандемда ўйнади.\nВалерий Карпин ўйиндан кейинги матбуот анжуманида Ионовнинг майдонга туширилмагани ҳақидаги саволга жавоб бера туриб, шундай деди: «Ионов очиқ зоналарда ўйнашни яхши кўрадиганлар тоифасидан. Бугун рақиблар томонидан бундай зоналар қолдирилиши қийинроқ эди. Шу сабабли, унинг ўрнига асосий таркибда Шомуродовни туширдим ва бу қандай фойда берганини учрашув давомида ўзингиз гувоҳи бўлдингиз».\nЭътибор беряпсизми, Карпин баъзи ҳолатларда Россия термаси аъзосидан кўра, Ўзбекистон миллий жамоаси вакилини афзал кўрмоқда ва энг муҳими, бу қарори иш берганини таъкидламоқда. Бундан шу хулосага келиш мумкинки, Шомуродовнинг бир қанча ўйинларда йўл қўяётган хатоларига ҳатто Карпин ҳам кўз юммоқда ва унга ҳозирча ишонмоқда.\nВалерий Карпин деганда рус футболининг янги авлодига раҳбарлик қилаётган шахсни тушунишади. Катта ва ўрта ёшли кишиларнинг хабари бор, у ўз даврида жуда истеъдодли футболчи бўлган. Москванинг «Спартак», Испаниянинг «Сельта», «Валенсия», «Реал Сосьедад» клубларида етакчи ўйинчилардан бири бўлган. Карпин худди бизнинг Купер каби асосий эътиборни мустаҳкам ҳимоя-га қаратади. Унинг шогирдлари чиндан ҳам жуда кам гол ўтказиб юборишади ва аксарият ҳолларда минимал устунлик билан ғолиб чиқишади. Мағлубиятлар ҳам шунга монанд - асосан 0:1 ёки 1:2 ҳисобларида ютқазишади.\nБундай футбол шароитида Шомуродов учун гол уриш ҳар доим ҳам асосий вазифа бўлавермаслиги аниқ. Шахсан ўзимнинг кузатишларим натижасида шу хулосага келдимки, Элдор россиялик мутахассис қўллаётган тактикага ўзини анча мослаштириб олди. Шу даражада мослаштириб олдики, сўнгги - «Анжи»га қарши баҳсда «Ростов» вакили Скопинцев қизил карточка олганидан сўнг, Карпин қўрқмасдан Элдорни қанот ҳимоячиси позициясида ўйнатди. «Қўрқмасдан» дейишимга сабаб, бундай қалтис ҳисоб пайтида («Ростов» атиги 1:0га ютаётганди), боз устига, бир киши кам бўлиб ҳаракатланаётган жамоа учун бу «эксперимент» ўзини оқламаса - «Ростов»нинг аҳволи «вой» бўлиши турган гап эди. Лекин Карпин Элдорнинг ҳимояни ҳам бемалол ушлай олишига ишонганки, уни айнан шу позицияга ўтказган.\nФикримча, Карпин ҳамюртимизни яқинда Россия кубоги доирасидаги «Сизрань-2000» клубига қарши учрашувда яхшилаб синаб олганидан сўнг шу қарорга келган. Ўша ўйинда меҳмонда тўп сурган «Ростов» зафар қучган (4:0) ва ҳисобни очувчи голга айнан Элдор муаллифлик қилганди. Ўша учрашувда Шомуродовнинг ўйинини яна бир бора яхшилаб кузатдим. Қанотдаги жуда фаол ҳаракатлари билан ажралиб турди. Кўп ҳолатларда ҳимоягача етиб келиб тўп сурди, айниқса, тўпни рақибдан олиб қўйишда фаоллик кўрсатди.\nКўриб турганингиздек, 1,5 йиллик легионерлик фаолияти давомида Элдор дунёнинг анчагина кучли футболчиларига қарши тўп суришга эришди. Ҳозирча Шомуродовнинг ўйинида маълум хатолар кўзга ташланади, биринчи галда тўп билан муомала қилишдаги кичик камчиликлар. Рақиб билан чўчимай курашиши, олдинги чизиқ вакили бўлишига қарамай, тўпни рақибдан олиб қўйиш борасидаги кўрсаткичлари тобора юқорилаб бораётгани эса, албатта, қувонарли ҳол ва бу нарса биринчи галда унинг универсал футболчи бўлиб етишишига замин ҳозирлайди. Тўғри, урган голлари сони жудаям оз, шунга қарамай, унинг ярим ҳимоя ва ҳимоядаги ишончли ўйини бу қусурни умуман ёпиб кетмоқда.


Россия чегарасини бузган ҳарбий кемалар Украинага қайтарилади - 18.11.2019, Sputnik Ўзбекистон\nРоссия чегарасини бузган ҳарбий кемалар Украинага қайтарилади\nҚримдаги куч тузилмалари “Бердянск”, “Никопол” ва “Яни Капу” кемаларини Украинага қайтариб берилади. 18.11.2019, Sputnik Ўзбекистон\n© Пресс-служба пограничного управления ФСБ РФ по Республике Крым / Фотобанкка ўтишЗадержанные украинские корабли доставлены в порт Керчи\nҚримдаги куч тузилмалари “Бердянск”, “Никопол” ва “Яни Капу” кемаларини Украинага қайтариб берилади.\nТОШКЕНТ, 18 ноя – Sputnik. Бир йил олдин ҳибсга олинган Украина ҳарбий кемаларининг Киевга топширилиши ярашиш истагини англатади, деди Қрим парламентининг халқ дипломатияси ва миллатлараро муносабатлар қўмитаси раҳбари Юрий Гемпел. РИА Новости хабарига асосан.\nКерч бўғозидаги ҳолат АҚШ томонидан саҳналаштирилган - Швиткин\n10 Декабр 2018, 13:45\nИлгарироқ Қримдаги куч тузилмалари Керчдаги тўхташ жойидан Украина томонига берилиши учун “Бердянск”, “Никопол” ва “Яни Капу” кемалари кетаётгани ҳақида хабар берилган.\n“Мантиқан бу тўғри қарор ва президент бошчилигидаги Украина ҳукуматига жиддий белги. Бу Россия Федерациясининг қўшни шерикчилик муносабатларини яхшилаш, шунингдек, шунингдек, халқаро кун тарбидаги масалаларни умумий тушунча топиш йўлидаги муҳим қадамдир,”, - дейди Гемпел.\nКерч бўғозидаги провокация\nЧегарачилар қоидабузарларни ушлади. Кемалар бортида жами 24 ҳарбий бўлган, улар ичида 2 хавфсизлик хизмати ходими.\nЖорий йил 7 сентябрида чегарани бузган ҳарбийлар маҳкум этилганларни озод қилиш тўғрисидаги битимлар доирасида Украинага топширилди.


Буюк аждодларимиз ёдини хотирлаб! » Ғаллаорол туман ҳокимлиги расмий сайти\nҒаллаорол туман ҳокимлиги » Жамият » Буюк аждодларимиз ёдини хотирлаб!\nБуюк аждодларимиз ёдини хотирлаб!\n10 апрель 2021 йил\nҒаллаорол туманидаги Амир Темур дарвозаси ҳудудидаги туризмни ривожлантиришга кўмаклашувчи масканда буюк саркарда Амир Темур тавваллуд айёмининг 685 йиллиги муносабати билан маънавий-маърифий тадбир ўтказилди.\nТадбирда буюк саркарданинг хаёт йўли тўғрисида маълумотлар берилди ва театрлаштирилган саҳна кўринишлари номойиш этилди.\nБуюк аждодимиз тавваллуд айёмига бағишланган тадбирда Республикамизнинг таниқли ёзувчиси Нурали Қобил, Маънавият ва маърифат маркази Жиззах вилоят бўлими раҳбари Иқболой Умарова, вилоят ёзувчилар уюшмаси ходимлари, миллий гвардия Жиззах вилоят бошқармаси ходимлари ва 270 нафар ёшлар иштирок этишди.\nКитобсиз маънавиятни юксалтириб бўлмайди!\n“Бобурхонлик” тадбири ўтказилди.\n“Алишер Навоийга таъзим, Бобурга эҳтиром”\nНавоийга таъзим, Бобурга эҳтиром


Тадбир 23.09.2020 14:21\nЗАМОНАМИЗ ҚАҲРАМОНЛАРИГА ЭҲТИРОМ КЎРСАТИЛДИ\nБугун курраи заминни биргина истак чулғаб олган. Соғлик ва осойишталик кўнгилларга яна қўним топиб, бутун инсоният дунёни ўргимчак тўри сингари ўраб олган коронавирус пандемиясидан халос бўлишни тилайди. Бевосита ушбу балога қарши курашишда метин иродаси, жасорати, тинимсиз меҳнати билан керак бўлса, жон фидо этаётган шифокорлар олдида эса ҳар қанча таъзим бажо айласак кам. Зеро, уларнинг қадри бугун ҳар қачонгидан-да юксалган. Кўринмас ёвга қарши илк дақиқаларданоқ жангга отланган, юрти, халқи учун мардларча кўксини тута олган шифокорлар бунга арзийди.\nЎзбекистон «Адолат» СДП Сиёсий Кенгаши томонидан Зангиота туманидаги коронавирус пандемиясини даволашга ихтисослашган 2-сон махсус шифохонасида «Шифокорлар – замонамиз қахрамонлари» мавзусида тадбир ўтказилди.\nУнда муассаса шифокорлари, Олий Мажлис Қонунчилик палатаси депутатлари, партия Сиёсий Кенгаши аъзолари, партия фаоллари, оммавий ахборот воситалари вакиллари иштирок этишди.\nМазкур тадбирдан кўзланган мақсад – коронавирус пандемиясига қарши курашиб, юксак билими, салоҳияти ва профессионал маҳорати билан халқимиз саломатлигини муҳофаза қилишда жонбозлик кўрсатаётган ҳамда беморлар ҳаётини сақлаш мақсадида ўз ҳаёти, соғлигини хавф остига қўяётган шифокорлар меҳнатини эътироф этиш ва рағбатлантиришдан иборатдир.\nТаъкидланганидек, пандемия вақтида берилган қатъий топшириқлар ижроси таъминланиши натижасида тезкорлик билан қатор масалалар ечилди. Жумладан, касалланганлар учун қўшимча равишда қарийб 50 мингта ўринлар ташкил этилди. Тез ёрдам хизматига янги 400 та хизмат машинаси харид қилинди ва чақирув қўнғироқларига 10 сония ичида жавоб берадиган тизим ишга туширилди.\nАсосий электорати сафига тиббиёт ходимларини киритган Ўзбекистон «Адолат» социал-демократик партияси депутатлари коронавирус пандемияси пайти шифокорлар маошини ошириш таклифи билан чиққан эди. Ғоялар ўз тасдиғини топиб, «Коронавирус инфекцияси тарқалишига қарши курашишга жалб қилинган» тиббиёт ва санитария-эпидемиология хизмати ходимларини қўллаб-қувватлашга оид қўшимча чора-тадбирлар тўғрисида»ги Ўзбекистон Республикаси Президенти Қарори имзоланди. Унга кўра коронавирус инфекциясидан зарарланган беморлар билан мулоқотга қиришадиган, зарарланган беморлар жойлаштирилган объектларда ҳамда лабораторияларда фаолият олиб бораётган тиббиёт, санитария-эпидемиология хизмати ва бошқа ходимларга ҳар 14 кунлик фаолият даври учун солиқлардан ташқари махсус қўшимча рағбатлантириш тўлови белгиланди. Коронавирусга қарши курашишга жалб этилган 5,5 минг нафар тиббиёт ходимининг ойлик маошига қўшимча 120 фоиз устама тўлаш мазкур соҳа вакилларига эътибор давлат даражасида эканини англатади.\nШу билан бирга, қисқа вақт ичида Зангиота туманида 2000 ўринли кўп тармоқли махсус шифохонаси қуриб битказилди. Шифохона комплекси енгил конструкцияли, изоляция қилинган сендвич панелларни қўллаган ҳолда энергия тежамкор технологиялар асосида қисқа муддатда қурилди. Энг сўнгги замонавий тиббий ускуна ва жиҳозлар билан таъминланди. Аҳамиятлиси, шифохона қоғозбозлик амалиётидан воз кечган. Барча ишлар «Электрон соғлиқни сақлаш» тизими орқали амалга оширилади. Муассасанинг 72 ўринли реанимация бўлимида ҳар бир койка ўпканинг сунъий вентиляцияси ва даволаш аппаратлари билан жиҳозланди. Зангиота туманидаги коронавирус пандемиясини даволашга ихтисослашган 2-сон махсус шифохонасида уюштирилган тадбир олдидан партия вакиллари ушбу жойни синчковлик билан кўздан кечирар экан, шифокор ва беморларга яратилган шарт-шароитлар тўкис адо этилганлигига гувоҳ бўлишди. Шифохона девор ва ромларини тўлдирган тузалиб чиққан беморларнинг миннатдорлик битилган хатлари эса қалбларни янада тўлқинлантириб юборди.\nТадбирни Олий Мажлис Қонунчилик палатаси спикер ўринбосари, Ўзбекистон «Адолат» СДП Сиёсий Кенгаши раиси Наримон Умаров очиб берар экан, ҳар қачонгидан-да юқори ҳаяжоннинг сабабкорлари, эҳтиром эгалари 150 нафар қаҳрамонлар қаршисида турганлигидан бағоятда мамнун эканлигини эътироф этди:\n– Коронавирус пандемиясига қарши курашиб, юксак билими, салоҳияти ва профессионал маҳорати билан халқимиз саломатлигини муҳофаза қилишда жонбозлик кўрсатаётган ҳамда беморлар ҳаётини сақлаш мақсадида ўз ҳаёти, соғлигини хавф остига қўяётган шифокорлар меҳнатини ҳар қанча эътироф этса, шунча кам. Бу борада партиямиз коронавирус пандемияси пайти шифокорлар маошини ошириш таклифини ишлаб чиққан эди. Ғояларимиз амалий ҳаётга татбиқ этилиб, «Коронавирус инфекцияси тарқалишига қарши курашишга жалб қилинган тиббиёт ва санитария-эпидемиология хизмати ходимларини қўллаб-қувватлашга оид қўшимча чора-тадбирлар тўғрисида»ги Ўзбекистон Республикаси Президент Қарори имзоланди. Бундан ташқари, Президентимиз томонидан қисқа вақт ичида 2 та фармон имзоланиб, унга кўринмас ёвга қарши курашаётган 400га яқин замонамиз қаҳрамонларига давлат мукофотлари берилгани соҳа фидойиларининг кучига куч, ғайратига ғайрат қўшгани ҳам бор гап. Бугунги тадбирда иштирок этаётганлар орасидаги тақдирланганларни ҳам ўзим ва партиямиз номидан чин қалбимдан табриклайман. Алоҳида таъкидлашим керакки, шифокорлар бизнинг асосий электоратимиз, ўз навбатида тиббиёт соҳаси ҳам бизнинг бирламчи дастурий вазифамиздир. Шу боисдан бу соҳа фракциямизни, ҳам маҳаллий Кенгаш депутатларимизнинг ҳам диққат марказида туради. Мисол учун ўтган давр мобайнида депутатларимиз ташаббуси ва масъуллигида Фуқароларнинг репродуктив саломатлиги тўғрисидаги, Фарзандларни кўкрак сути билан озиқлантириш тўғрисидаги қонунлар қабул қилинган бўлса, Инсон органлари ва тўқималари трансплантацияси тўғрисидаги ҳамда Шифокорларни тазйиқлардан ҳимоя қилиш тўғрисидаги қонун лойиҳалари устида иш олиб борилмоқда.\nШунингдек, тадбир давомида Олий Мажлис Қонунчилик палатаси Аҳоли соғлигини сақлаш ва хавфсизлигини таъминлаш масалалари қўмитаси раиси Елена Борисова, Халқ депутатлари Тошкент шаҳар Кенгаши депутати Ташпўлат Матибаевлар ҳам шифокорларга ўз миннатдорчиликларини изҳор этиб, илиқ фикрларни келтириб ўтишди.\nПартия ташаббуси билан ташкил этилган мазкур тадбирда шифокорларнинг фидокорона меҳнати яна бир бор эътироф этилди. Шифокорларга мамлакатимиз аҳолисининг миннатдорчилигини, улар билан елкама-елка эканлиги етказилди. Тадбирда сўзга чиққан шифокорлар ҳукуматимизга, тадбир иштирокчиларига миннатдорчилик билдириб, ўзлари учун ҳам, беморлар учун ҳам барча шароитлар яратилганини таъкидлашди. Шундай бўлса ҳам фуқароларимиздан ҳали хавф чекинмагани учун огоҳликни бир дақиқа ҳам йўқотмаслик, беэътибор бўлмаслик лозимлигини таъкидлашди. Аҳолимизнинг белгиланган қонун-қоидаларга амал қилиши уларнинг давлатга ва шифокорларга берган энг катта ёрдами эканлиги қайд этилди.


Иқтисодий тадқиқотлар ва ислоҳотлар маркази 2021 йилда кўчмас мулк олди-сотдисини таҳлил қилди - Review.uz\nЎзбекистонда кўчмас мулк бозори сезиларли даражада ошди. Таъкидлаш керакки, кўчмас мулк бозорида олди-сотдилар сони ҳар йили декабрь ойида сезиларли даражада ошади.\n2021 йилда 248,2 минг дона кўчмас мулк олди-сотди шартномалари расмийлаштирилган бўлиб, бу 2020 йилга (216,2 минг дона) нисбатан 14,8%га ошди (2020 йилда ўсиш – 11,7%).\nҲудудлар кесимида 2020 йилга нисбатан кўчмас мулк бозорида олди-сотдилар сони фақатгина Тошкент вилоятида (0,9 %) камайди.\nНаманган (48,6%), Бухоро (41,1%), Андижон (39,8%), Фарғона (33,6%) вилоятларида эса йиллик ўсиш кузатилди.\nТаъкидлаш керакки, кўчмас мулк бозорида олди-сотдилар сони ҳар йили декабрь ойида сезиларли даражада ошади. 2020 йил декабрда ўсиш суръати 20,9%ни ташкил этган бўлса, 2019 йилнинг декабрида 79,3%га етган эди.\nАжратилган кредит миқдори\n2021 йилда тижорат банклари томонидан 59,6 минг нафар фуқарога 9,8 трлн.сўм (нисбатан ўсиш 7,7%) миқдорида ипотека кредитлари ажратилди (2020 йилда - 9,1 трлн.сўм).\nШундан, 2,4 трлн.сўм иккиламчи бозордан уй сотиб олиш учун берилган бўлса, 7,4 трлн.сўм бирламчи бозор учун тақдим этилди. 2022 йил 1 январь ҳолатига ипотека кредитлари қолдиғи 35,8 трлн.сўмни ташкил этди.


Тушда садақа » Tush tabiri, tushlar tabiri, тушлар таъбири\n04 Oktabr, 2018\nИбн Сийрийн айтибдирларким, ҳар ким тушида садақа берса, агар олим бўлса, унинг илмидан кўп одам баҳраманд бўлгай, агар подшоҳ бўлса, фуқароларга кўп наф еткизгай, агар ҳунарманд бўлса, ундан кўп шогирдлар баҳраманд бўлгай. Унинг ҳар қандай мушкуллари осон бўлиб, ранж- меҳнатдан халос топгай.\nСАРВНИНГ БИР ТУРИ\nИбн Сийрийн айтибдирларким, ҳар ким тушида савсан дарахтини кўрса, ғойибдан мол етгай ва фарзанди солиҳ ато этгай. Агар бевақт кўрса ғам-андуҳ етгай.\nИбн Сийрийн айтибдирларким, ҳар ким тушида сабзазорни кўрса, ўзининг мулкида унинг номи яхшилик билан машҳур бўлгай, унга кўп хайру-манфаат етгай. Агар ўз мулкида қурук хашак кўрса, бунинг акси бўлгай.\nАгар осмондан ўт ёмғирдек ёғса, ўша шаҳардаги подшоҳлар ва амалдорлар ўртасида хунрезлик кўп бўлгай.\nИбн Сийрийн айтибдирларким, ҳар ким тушида жаноби Расулиллоҳ пайғамбар саллалоҳу алайҳиссалом номига салавоти шарифани кўп айтса, далил бўлгайки, жамики ҳожатлари раво бўлгай. Икки дунёда бахти бут бўлгай.\nЖобир Мағрибий айтибдирларким, бу тариқа тушнинг таъбири ҳажга мансубдир.\nИбн Сийрийн айтибдирларким, ҳар ким тушида сандиқни кўрса, ёки олса, хотин олади. Баъзилар айтибдирларким, сандиқ катта ва янги бўлса, иззат-ҳурмати зиёда бўлгай. Агар сандиқ йўколса, ҳурматига нуқсон етгай.\nИбн Сийрийн айтибдирларким, ҳар ким тушида яхши уламо ва сулаҳо ва покиза одамлар билан бирга суҳбат қилса, далил бўлгайким, диёнатли ва ахди солиҳ бўлгай. Агар фосиқ ва ёмон одамлар билан бирга юрса, динига нуқсон етгай. Шундан маълум бўладики, яхши ва ёмон одамларнинг суҳбати ўнгида ҳам, тушида ҳам кишига таъсир қилар экан. Аллоҳ таоло саломат сақласин, яхшилардан ажратмасин\n« Тушда СИРКА\nТушда САҲРО »


Cана : 12-04-2018 / Муносабат / кўрилди: 509\nТиббиёт муассасаларидан бирида ишлайдиган дўстимни йўқлаб, иш жойига ўтдим. Мажлисда экан, ярим соатча кутишга тўғри келди.\n— Намунча йиғилишларинг чўзилмаса, — ўпкаланган бўлдим хонасига ҳовлиқиб кириб келган оғайним билан кўришарканман. — Эртароқ тугатсаларинг бўлмайдими?\n— Э, бу ҳали вақтлироқ қутилганимиз. «Пятиминутка»ларимиз бир-бир ярим соатга ҳам чўзилади. Ҳатто кунда икки маҳал — эрталаб ва тушдан кейин ҳам бўлиши мумкин.\n— Нималарни муҳокама қиласизлар ўзи?\n— Беморлар ҳолатидан шифохона таъмиригача, комиссия келишидан тортиб меҳнат интизомигача. Мажлис бўлганидан кейин кимдир мақтов эшитади, кимдир — танбеҳ. Эрталабда яхшигина «насиба»сини олиб чиққан шифокорнинг ҳолатини кўз олдингга келтиравер.\nКўз олдимга келтирдим. Аммо шифокорни эмас, унга маҳтал бўлиб турган беморни. Бечора «пятиминутка»дан чиққан халоскорининг кўзига термулиб турса керак: кайфияти яхши бўлса-ку, хўп-хўп, авзойи бузуқ бўлса — урди худо.\nБеморлар ҳам, йўқловчилар ҳам аллақачон бунга кўникиб кетишган. Фалон дўхтир жойида йўқми, демак, «пятиминутка»га кириб кетган.\nМантиқан олиб қараганда, ҳар куни йиғилиш ўтказавериш бош шифокорга ҳам ҳавас бўлмаса керак. Кичкина бир жамоанинг ҳам ўзига яраша ташвишлари бўлади. Бироқ шунча чўзиш шартми? «Пятиминутка»ни номига яраша — тез ва соз ўтказиб, қолган майда-чуйда гапларни тегишли одамлар билан холи гаплашиб олса бўлади-ку?\nИлон пўст ташлайдиган мажлис\nМажлисларни яхши кўрамиз. Катта-катта ташкилот раҳбарларига баъзан раҳминг келади: куни мажлисларда ўтади. Кошки йиғилишлар шунга яраша самара берса: кўпинча аввалдан маълум тадбирларни қоғозга қараб ўқиб бериш билан ўтади-кетади.\nТуман раҳбарларидан бирининг «иш тажрибаси»ни айтиб беришди. Унинг учун мажлис ўтказишнинг эрта-кечи йўқ экан. Хоҳласа ярим тунда, хоҳласа каллаи саҳарлаб йиғилиш чақирар экан. Баъзан мажлис ўтказиб бўлганидан сўнг ҳеч қанча вақт ўтмай худди ўша «контингент»га навбатдаги йиғилишни белгилар экан. «Хўжайин, шу гапларни аввалги мажлисда айтиб қўяверсангиз бўлмасмиди?» деганларга «Тўсатдан янги фикр чиқиб қолди, буни тез еткизмаса хаёлдан кўтарилади», дермиш. На кулишингни биласан, на...\nЭнг ёмони, баъзи йиғилишларда айтилаётган гапларга илон пўст ташлайди. Мўмин-қобил халқмиз, баъзан «катта»лар «айниб» юборса ҳам тишимизни-тишимизга босиб ўтирамиз. «Бошлиқ бўлганидан кейин сўкади-да», дея ўзимизга-ўзимиз таскин берамиз. Тўғри, раҳбар тергагани, танбеҳ бергани учун ҳам раҳбар. Аммо бир нарсани унутмайлик: инсон шаъни, қадр-қиммати ҳар нарсадан устун туради. Уни поймол этишга ҳеч кимнинг ҳаққи йўқ.\nXXI асрда яшаяпмиз. Телефон, факс, электрон почта, мессенжер деган нарсалар бор. Ҳуда-беҳудага одам тўплаб, вақт ва асабни кеткизмай, шулардан бемалол самарали фойдаланиш мумкин. Йўқса, бу кетишда одамларни «мажлис» деса қалтироқ тутадиган ҳолатга келтириб қўямиз.\n«Гап» ҳақида гап\nУйимиз олдида спорт майдончаси бор. Эрталаблари туриб, бироз чопиб, бадантарбия қилган бўламан. 200-300 чоғли одам яшайдиган «дом»имиздан мен ва ёши 60 дан ўтган, соғлиғини қадрига етадиган онахон чиқамиз, холос.\nЎйлаб қоламан: шунча одам эрталаблари нима билан машғул бўларкин? Шароит бўлмаса ҳам гўрга эди. Ҳозир нима кўп — мини-стадион, фитнес ва тренажёр заллари. Бу гап кўпроқ ўрта ёшдагиларга тегишли. Тўғри, иш, оила ташвишлари, югур-етим дегандек. Аммо баъзида жуда шарт бўлмаган нарсаларга вақт, имкон топилади.\nКейинги пайтда «гап» деганлари гуллаганда-гуллади. Илгарилари у эркакларнинг оғир ишдан сўнг ҳафта, ойда бир ўтирадиган гурунги эди. Ҳозир бу борада байроқ аёлларда кетди.\n«Гап» жониворнинг тури ҳам кўп: синфдош, курсдош, қариндош, маҳалладош, ҳамкасб, хуллас, у ёғи фантазиянгизга боғлиқ. Тўғри, дийдор ширин, лекин «меъёр» деган мезонни ҳам унутмаган маъқул. Қолаверса, яқинларни йўқлаш, фарзандлар билан кўпроқ бирга бўлиш, спорт билан шуғулланиш, саёҳатга чиқиш, китоб ўқиш каби бундан арзигулик юмушлар тўлиб ётибди.\nФин ёзувчиси Марти Ларнининг «Гапни чўзма, чунки умр қисқадир», деган яхши гапи бор. Шу ҳикматни тез-тез ёдга олиб турсак, фойдадан холи бўлмасди...


07:56 / 21.09.2017 | Ismoil | 4552\nАссалому алайкум! Яна бир савол билан мурожаат қилишга ижозат бергайсизлар! Ўзбекчани биладиган бошқа миллат ва дин вакиллари билан одатда яхшимисиз ёки қалайсиз деб сўрашаман. Ўз динимиздан бўлган танишларимни маст холатда кўрсам хам. Шу ишим тўғрими? Аллоҳ таоло Шайтонга Набий саллолоҳу алайҳи вассалам ўтирган даврага бориб саволларига рост жавоб беришини буюрганида, бориб салом бериб хонага кирганида Набий саллолоҳу алайҳи вассалам «Салом Аллоҳникидир» дея алик олмаганларини ўқигандим. Қандай холатларда биз салом бермаслигимиз ёки алик олмаслигимиз керак? Қандай кишилар билан умуман мулоқот қилмаслигимиз керак? Жавоб учун олдиндан раҳмат!\nВа алайкум ассалом! Бошқа дин вакилларига биринчи бўлиб салом берилмайди. Гуноҳ иш қилаётган кишиларга ҳам.\nҲақиқатан, ҳар бир ота-она фарзандига тарбия-одоб берар экан, энг аввало саломлашишни ўргатади. Жаҳонда одобнинг бу жиҳатига эътибор бермайдиган бирор миллат ёки халқ йўқ. Бежизга доно халқимиз «Гапнинг боши – калом, одоб боши – салом», демаган. Бирор нотаниш киши билан кўришиб-танишмоқчи бўлсангиз, салом беришингиз билан гап-гапга қовушади, ўртадаги бегонасираш, ноқулайлик барҳам топади. Ҳатто мухолифингизнинг ҳузурига «Ассалому алайкум», (Сизга тинчлик-омонлик бўлсин) деб кирсангиз, у жаҳлидан тушади, кеки йўқолади, кўнгли сизга мойиллашади. Саломлашишнинг савоби, бунга бериладиган ажр-мукофотлар-ку, ҳаммасини босиб кетади. Абдуллоҳ ибн Аббос: «Ҳар бир нарсанинг ниҳояси бор, саломнинг ниҳояси баракотдир», деганлар. Хабарларда келишича, энг яхши амал очларни тўйдириш ва таниган-танимаган кишига салом беришдир. Ҳусайн Воиз Кошифий бундай ёзади: «Агар «Саломга жавоб бериш одоби қайси?» деб сўрасалар, «Бунинг еттита шарти бор», деб айт. Биринчидан, саломга хурсанд бўлиб алик олиш. Иккинчидан, салом берганга «Раҳмат», дейиш. Учинчидан, Ислом миллатига мансуб бўлмаган одам салом берса ҳам алик олиш. Тўртинчидан, саломга алик олувчининг ҳам таҳоратли, пок бўлиши. Бешинчидан, кўп киши турган бўлса, ораларидан бир одам саломга жавоб қайтарса кифоялиги. Олтинчидан, саломга ишорат ёки имо билан эмас, овоз чиқариб алик олиш. Еттинчидан, саломга алик олганда салом берган кишининг эшитиши зарурлиги». Салом бериш ва алик олиш хусусида ахлоқ-одобимизнинг қуйидаги бир қанча кўрсатмалари бор: «Аввал салом, кейин калом» (яъни бошқа гап-сўзлар). «Салом бермагунича, бировни таомга чақирманглар». «Оила аъзоларингиз ҳузурига, яъни уйингизга салом билан киринг, шунда сизга ҳам, оилангиз аъзоларига ҳам барака ёғилади». «Одамларнинг Яратганга энг яқини бошқаларга энг аввал салом берганидир». «Бир-бирларингиз билан саломлашиб юринглар, шунда ўрталарингизда меҳр-муҳаббат уйғонади». «Одамларнинг бир-бирларида олтита ҳақлари бор: салом бериш; чақирса, бориш; маслаҳат сўраса, жавоб қайтариш; аксирса, соғлиқ ва шифо тилаш; бемор бўлса, бориб кўриш; вафот этса, жанозасида қатнашиш». «Саломга алик олиш шарт, бордию алик олинмаса, салом берувчига зарари йўқ». «Йўлдан ўтиб бораётган одам кўпчиликдан бир кишига салом берса кифоя қилади, ўтирганлардан бир киши алик олса етади». Ҳар бир халқнинг ўзига хос саломлашиш одоби бор. Аммо қуйидагича шарқона саломлашиш буларнинг энг гўзали ва чуқур маънолисидир: Оқил ва одобли киши дўстлари ва яқинлари билан учрашганда, одамлар олдидан ўтаётиб, бирор мажлис ёки жамоат жойига кирганда, «Ассалому алайкум», деб салом бериши зарур. Саломни янада тўлиқ ва маънодор қилиш учун «Ассалому алайкум ва раҳматуллоҳи ва барокатуҳ», яъни «Сизга тинчлик-омонлик, Аллоҳнинг раҳмати ва баракоти бўлсин», дейилади. Алик олиш ҳам саломга яраша чиройли ва мукаммал бўлиши керак. Салом бериш Пайғамбар алайҳиссаломнинг кўрсатмалари (суннат), унга алик олиш эса Аллоҳ таолонинг буйруғи (фарз) ҳисобланади. Ҳар бир киши ўз хонадонига кирганда ҳам оила аъзоларига салом беради. Салом тўлиқ, сўзларини бузмай, одоб билан берилади, у «салом», «сомалайкум» (маъноси: сизга ўлим бўлсин), «салом бердик», «привет», «хайрли кун» каби бузуқ шаклларда бўлмаслиги лозим. Улов(от, эшак, машина кабилар)даги киши – пиёдага, пиёда кетаётган одам – ўтирганга, озчилик – кўпчиликка, кичиклар – катталарга, юқори мавқедаги киши пастроқ мавқедаги одамга биринчи бўлиб салом беради. Кўпчилик ўтирган жой ёки издиҳомга кириб борган киши бир одамни хосламай, ҳаммага салом беради, аммо ўтирганларнинг ичидан бир киши алик олса кифоя қилади. Салом берилсаю, аммо бирор киши ҳам алик олмаса, ўтирганларнинг ҳаммаси фарзни тарк қилган гуноҳкорлардан бўлади. Бошни қимирлатиб, овозсиз, фақат қўлни кўксига қўйиш билангина салом бериб ҳам, алик олиб ҳам бўлмайди. Салом-алик баралла, эшиттириб айтилиши керак. Ҳаддан ташқари энгашиб, ерга букилиб салом бериш одобимизда ман этилган. Хиёл эгилиб салом бериш мумкин. Нотаниш кишиларга, ёш болаларга ҳам салом берилади. Учрашганда қандай салом берилса, хайрлашаётганда ҳам шундай салом билан ажрашилади. Ҳеч ким йўқ уйга кирганда ҳам салом берилади. Агар бирор киши биров орқали сизга салом айтиб юборган бўлса, бунинг жавобини («Ассалому алайка ва алайҳи», деб) дарҳол қайтаришингиз лозим. Салом мактуб орқали юборилган бўлса, дилингизда ёки хат орқали ёзма равишда «Ваалайкум ассалом», дейилади. Чиройли аёлларга, шунингдек, бидъатчи, беҳаё, фосиқ ва кофир кимсаларга салом берилмайди ва алик олинмайди. Саломга алик олиш мақбул бўлмаган ўринларда салом бериш макруҳ саналади. Қуръон ўқиётганга, намоз ўқиётганга, азон ёки такбир айтаётганга, ҳаммомда ювинаётган кишига, ҳожатхонада ўтирганга, номаҳрам аёлларга, оғзида таоми бўлган кишига, ухлаётганга, дуо, хутба ўқиётганга, ҳажда «Лаббайка» айтаётган эҳромли кишига салом бериб бўлмайди. Қўл бериб кўришганда, кафтни кафтга қўйиб, икки қўллаб кўришилади, узрли ҳолатлардагина бир қўллаб кўришса бўлади. Узоқ кўришмаганда ёки яқин кишиларникига меҳмонга борганда, эркакларнинг қучоқлашиб кўришишлари мақбул. Бунда бир-бирини аввал ўнг кўкракка, кейин чап кўкракка босилади. Сўнгра қўл беришиб, ҳол-аҳвол сўралади. Аммо айрим кишилар ўртасида урфга кирганидек, оғиз-бурун ўпишиб кўришиш одобимизга мутлақо зиддир. Кўп замонлар кўришмаганда пешона ёки бошдан ўпса бўлади. Олимлар, фазилатли кишилар, улуғ устозларнинг қўлидан ўпиш мумкин. Ёш болаларни бағрига босиб, эркалатиб, пешона ёки бошидан ўпса бўлади. Номаҳрам аёллар билан қўл бериб кўришилмайди. Кўпчилик тўпланган жойларда кўришиш учун ҳаммани безовта қилиш шарт эмас, салом берилгач, қўлни кўксига қўйиб, «Кўришганимиз – сўрашганимиз», дейилса кифоя. (“Ижтимойи одоблар” китобидан). Валлоҳу аълам!\n3та макруҳ харомми?\nБЕРИЛГАН САВОЛИМГА ХЕЧ ЖАВОБ ОЛА ОЛМАЯПМАН


АҚШ вице-президенти Байден Украинага бешинчи бор ташриф буюрди\n00:55 / 08.12.2015\nКиевга ташриф буюрган АҚШ вице-президенти Жозеф Байден Украина президенти Пётр Порошенко билан ўзининг рафиқасидан кўпроқ мулоқот қилишини тан олди. Байден Украина келгусида ҳам АҚШ раҳбариятнинг диққат-эътиборида қолишига ваъда берди. Бу ҳақда ТАСС ахборот агентлиги маълум қилди.\n“Биз, эҳтимол Порошенко билан минг соатдан кўпроқ телефонда суҳбатлашган бўлсак керак”, деб айтди Байден Порошенко билан бирга берган матбуот-анжуманида.\nБайден Вашингтон Киевга 190 млн доллар миқдорида қўшимча молиявий кўмак ажратишини маълум қилди. Шу тариқа, Байденнинг айтишича, АҚШнинг Украинадаги раҳбариятнинг ўзгаришидан кейин Украинага ажратган ёрдами 760 млн долларни ташкил қилади.\nШу билан бирга Байден Киевни Халқаро валюта жамғармаси олдидаги мажбуриятларини тўлиқ бажаришга чақирди.\n“Интерфакс” ахборот агентлигининг хабар беришича, Байден Украина халқи ва ҳукуматига “анчадан буён Украина тараққиётни тўхтатаётган” коррупцияга қарши курашда бирлашиш таклифи билан мурожаат қилди.\nБайден 7 декабрда Киевга икки кунлик ташриф билан келди. 8 декабрда Байден Олий радада нутқ сўзлаши режалаштирилган. Бу ташриф Байденнинг Украинага бешинчи ташрифидир.


Дибала Ла Лига грандидан қўнғироқ қилишганини ошкор қилди\n«Ювентус» ҳужумчиси Пауло Дибала «Атлетико» клубидан бўлаётган қизиқиш ҳақида маълум қилди.\n«Атлетико» клубидан қўнғироқ қилишди. Менга эмас, трансферим билан шуғулланадиган агентим билан алоқага чиқишди. Улар мен билан гаплашиб олишни, Туриндаги вазиятимдан хабардор бўлишни исташган. Музокаралар уч кун ҳам, ярим йил ҳам давом этиши мумкин.\nЖамоадошим Альваро Мората «Атлетико» клуби, Мадрид ва унинг мухлислари ҳақида кўп яхши гапларни сўзлаб берди. «Атлетико» ҳозирда катта клубга айланган», - дея Дибаланинг сўзларини келтирган AS нашри.\nЭслатиб ўтамиз, 2015 йилдан буён «Ювентус»да тўп суриб келаётган аргентиналик 27 ёшли форвард Турин клуби билан шартномани узайтириш борасида келишувга эриша олмаётгани боис, «Юве»ни тарк этмоқчи.


Ёшлар парламенти аъзоси аҳолининг сув таъминоти билан боғлиқ муаммосини ижобий ҳал қилди - Халқ сўзи\n10:16 30 Октябр 2020 Жамият\nОлий Мажлис ҳузуридаги Ёшлар парламенти аъзолари ҳудудлардаги муаммоларни ўрганиш ва уларнинг ижобий ечимини таъминлашда фаол иштирок этмоқдалар. Жумладан, Олимбек Турсунов Андижон туманидаги “Гулобод” МФЙда истиқомат қилувчи 4410 нафар аҳолига ичимлик суви етказиб беришнинг узлуксизлигини таъминлаш мақсадида ҳудуддаги сув қудуғи минорасини янгилашда иштирок этди.\n— Бу борада бизга Андижон тумани ҳокимлиги яқиндан ёрдам берди,-дейди Ёшлар парламенти аъзоси Олимбек Турсунов. — Натижада ҳудуддаги эски сув қудуғи минораси ўрнига 40 миллион сўм маблағ эвазига янги сув қудуғи минораси олиб келинди. “Андижон вилоят сув таъминоти” МЧЖ мутахассислари томонидан сув қудуғи қайта ишга туширилиб, ҳудудларни ичимлик суви билан таъминлаш кўлами янада ортди.\nЁшлар парламенти аъзосининг маълум қилишича, жойларда хал этилиши лозим бўлган масалалар мавжуд. Энг аввало, уларни иш билан таъминлаш, яшаш шароитини яхшилаш, ҳуқуқий ва тиббий маданиятини шакллантириш даркор.


Ижтимоий тармоқларда Тошкент шаҳар Янгиҳаёт тумани Йўлдош-16 даҳасидаги 566-сонли МТТ 2020 йилда капитал таъмирга тушганига қарамай, шу кунгача таъмирлаш ишлари тугатилмагани ҳақидаги хабарлар тарқалди.\nЎзбекистон Республикаси Президентининг 2020 йил 28 декабрдаги ПҚ-4936-сонли қарорига асосан 2020 йилдан 2021 йилга ўтувчи объект бўлиб, Инвестиция дастурига асосан ушбу МТТни жорий йилда реконструкция қилиш белгиланган.\nТендер савдоларида «SADDINISO XABIBULLA» XK ғолиб деб топилиб, 2020 йил 24 февралда Мактабгача таълим вазирлиги ҳузуридаги «Инфратузилмани ривожлантириш бўйича инжиниринг компанияси» ДУК билан 12 674,56 миллион сўмли пудрат шартномаси имзоланган.\n«SADDINISO XABIBULLA» XKга мазкур объектда 11 331,8 миллион сўмли қурилиш-монтаж ишларини амалга оширган бўлиб, ҳозирда 10 463,5 миллион маблағ молиялаштирилган.\nЛойиҳа-смета ҳужжатларида коммуникация тармоқларида камчиликлар аниқланган, аммо мазкур камчиликлар «Ихтисослаштирилган лойиҳа изланиш институти» ДУК лойиҳачи ташкилот билан биргаликда бартараф этиб келинмоқда.\n«SADDINISO XABIBULLA» XK томонидан бугунги кунга қадар мазкур объектнинг 4 та асосий биносида таъмирлаш ишлари тўлиқ якунланган (1-2-3-4 блок).\nҲозирда хусусий корхона томонидан ошхонага ранг бериш ҳамда ободонлаштириш ишлари амалга оширилмоқда. Шунингдек бассейн ва ёзги ўйин майдончаларини қуриш жараёнлари олиб борилмоқда.\nОбъектда қайта шакллантирилган қурилиш графиги асосида ишлар ташкиллаштирилган. Пудратчи ташкилотга ишчилар сонини кўпайтириш ҳамда ишларни жадаллаштириш бўйича кўрсатмалар берилган. Мактабгача таълим ташкилотини фойдаланишга топшириш муддати ноябрь ойининг якунига қадар этиб белгиланган.\nМаълумот учун, мазкур объектни лойиҳа-смета ҳужжатларида жиҳозлар мавжуд эмаслиги сабабли, Мактабгача таълим вазирлиги томонидан жиҳозлаш белгиланган.


ИнтерФУТБОЛ :: Теллес – Янги Дуне учун «Янги Алаба»...\nТеллес – Янги Дуне учун «Янги Алаба»...\nПортугалия гранди - «Порту»нинг янги даҳоси - Алекс Теллес янги марралар сари шахдам интилмоқда. Савол - Теллес аслида ким ва у қандай устунликларга эга? Қуйида шу ҳақда сўз боради.\nЎйлаб кўринг, «Барселона» ва «Челси»нинг чап қанот ҳимоя чизиғида қандай ўхшашлик бор? Деярли ҳеч қандай. Бинобарин, «Барселона» ихтиёрида бу позиция бўйича жаҳоннинг энг кучли футболчиларидан бири Жорди Алъба бор, «Челси»да эса яққол ажралиб турадиган ижрочи йўқ. Шунинг учунми, Фрэнк Лэмпард энг яхши даврлари аллақачон ортда қолган икки футболчига имкон беришдан ўзга чора тополмаяпти. Ҳар ҳолда, ҳозирда на Маркос Алонсо ва на Эмерсон замонавий гранд юкини талаб даражасида кўтаришга қодир. Хўш, бу икки клубнинг умумий муаммоси нимада? Ҳар иккиси айнан чап қанот ҳимоясини кучайтириш йўлини изламоқда. Эътиборли томони, «Челси» ҳам, «Барса» ҳам айнан Алекс Теллесга реал номзод сифатида қарамоқда. Демак, бразилиялик футболчи билан яқиндан танишиш фурсати етган. Аслида қаҳрамонимиз келажак умиди эмас, аллақачон 27 ёшни уриб қўйган. Лекин у шу даврга қадар Бразилия миллий жамоаси сафида бор-йўғи бир марта майдонга тушган. Бунинг сабаби тушунарли - «пентакампеонлар» ихтиёрида унинг позициясида тўп сурадиган ёрқин футболчилар кўп - Марсело, Алекс Сандро, Филипе Луис, Ренан Лоди... Португалияда эса Теллесни ҳамма жуда яхши билади. У «Порту» таркибида сўзсиз, энг яхши ўйинчилар қаторида. Ҳар ҳолда, жамоа Алекссиз ўзига унча ўхшамай қолади. Нима бўлишидан қатъий назар, Теллес янги мавсумда кўпчиликнинг диққат марказига тушади. «Барса» ва «Челси» эътибори бунга кафолат.\nАлекс Теллес 2014 йили қадрдон мамлакатидан Туркиянинг «Галатасарой» клубига йўл олганидаёқ кўпчилик назарига тушганди. У шундан сўнг маълум муддат «Интер» либосида ўйнади ва кейин «Порту» таркибига қўшилди. Айтиш керакки, Теллес қанот ҳимоясида ўйнайдиган машҳур футболчилар каби ажойиб тезликка эга ва ҳужумни ривожлантиришга уста. Шунинг баробарида унда яширин иқтидор, хусусан, Англия ва Испания клубларига жуда мос келадиган яширин иқтидор бор. Алекснинг ўйин давомида мутлақо кутилмаганда, рақиб жамоа жарима майдонига яқин ҳудудда пайдо бўлиб, олис масофадан ажойиб зарба воситасида гол уриш фазилатини Португалияда кўпчилик алоҳида қадрлайди. Теллес ҳимоячи бўлишига қарамай, бундай голларни тез-тез уришга одатланган. Бир сўз билан айтганда, у ҳимояда тер тўкиш билан чекланиб қолмай, ҳужумни вақтида қўллайди ва жамоасини ўз ортидан эргаштира олади. Бир ҳимоячидан бундан ортиқ яна нима талаб қилиш мумкин? Шундай экан, Алекс Теллесга янги дунё учун «Янги Алба» таърифи берилаётгани бежиз эмас.\nТеллес Португалияда ўзини қандай кўрсатди? Биринчи факт - мамлакат элит лигасида 4 йил давомида нақ 16та гол урди. У бу жиҳатдан Маркос Алонсо билан тенг, лекин бошқа кўрсаткичлари эвазига испанияликдан мутлақо устун. Қолаверса, Теллес Португалия футболида тўхтовсиз ўсди. Рақиб жарима майдончасига тўп билан ва тўпсиз ёриб киришни айнан шу ерда ўрганди. Яна пенальтини ҳам жуда яхши амалга ошириш ҳадисини олди. «Футболда сен қанчалик яхши ўйнасанг, рақибинг ҳам шунчалик фаол ҳаракатланади» - бу тушунча айни ҳақиқат. Теллес «Порту»да рақибларга муносиб кураш тақдим эта олишини тўла исботлади. Энди унинг кучлироқ лигада ўзини қандай кўрсатишини кузатиш қолди, холос.\nТерма жамоада нима гап? Эмерик Ляпортнинг таъкидлашича, футболчининг ўз мамлакати миллий жамоасида ўйнамагани унинг истеъдодсиз эканлигини англатмайди. Аксинча, у ўз позициядаги кучли рақобатдан жабр кўрган ҳисобланади. Жумладан, 27 ёшли Теллес ҳам бу борада омади юришмаган ва умумий ҳолатга ноилож кўнган футболчидир. Дарвоқе, унда Италия паспорти ҳам бор. Демак, қаҳрамонимиз бошқа миллий жамоани танлаш ҳуқуқига эга. Лекин «скуадра адзурра» бош мураббийи Роберто Манчини чап қанот ҳимоясида ёлғиз Эмерсонга таянмоқда. Ҳозирча шундай.\nКучли жиҳатлари. Теллес узоқдан кутилмаган зарбалар бериши ва рақиб жарима майдонига елдек ёпирилиб киришидан ташқари, ажойиб узатмалар ва юқори тезлиги билан ажралиб туради. У ҳужум ва ҳимояда бирдек чаққон, абжир, фойдали. Ҳар икки оёқида яхши ўйнайди. Ҳаттоки, «кучсиз»роқ ўнг оёғидан фойдаланишни ҳам ўрнига қўяди. Ҳозирда «Челси» ва «Барселона» клублари вакилларини ҳимоячининг асосан чидамлилиги қизиқтирмоқда. Зеро, у ҳеч қачон чарчамайди, гўё.\nУ кимга ўхшайди? Теллес ҳужум бобида Антонио Конте даврида порлаган Алонсони эслатади. Шунингдек, Майкон сингари рақиб жарима майдонига жадал кириб боришни ёқтиради. Ҳимояда эса Люка Эрнандес ва Бенжамин Павар кабидир. Хўш, Теллес АПЛ ёки Ла Лигада ўйнаб кета оладими? Дейлик, АПЛда «Тондела» сингари кучсиз жамоалар йўқ. Лекин бу ҳеч нимани ўзгартирмайди. Теллес кўтарилишга 100 фоиз тайёр. Умуман, бразилияликнинг тезда ўз позицияси бўйича энг яхшилар қаторига киришини бемалол тахмин қилиш мумкин - ҳозир АПЛда бундай кучли чап қанот ҳимоячилари саноқли... ОАВ хабарларига кўра, унинг трансфери 40 млн. евро (товон пули миқдори шунча)дан пастроқ баҳоланиши мумкин. Теллес шунга лойиқми? Сўзсиз, албатта! Тўғри, ҳаммасини вақт ҳукмига қўйиб берган яхшироқ, барибир...


Хорижда маблағларсиз қолган ўзбекистонликларга ёрдам кўрсатилади | NORMA.UZ\nВазирлар Маҳкамаси томонидан 12.04.2021 йилдаги «Ўзбекистон Республикаси фуқароларига хорижий давлат ҳудудида яшаш учун маблағларсиз қолган тақдирда, молиявий ёрдам кўрсатиш тартиби тўғрисидаги низомни тасдиқлаш ҳақида»ги 201-сон қарор қабул қилинди.\nҲужжат 17.01.2019 йилдаги ЎРҚ-517-сон Қонун билан тасдиқланган Консуллик уставига мувофиқ қабул қилинган.\nМолия вазирлигига хориждаги дипломатик ваколатхоналар ва консуллик муассасаларини молиялаштириш параметрларига қўшимча маблағ ажратиш топширилди. Ушбу маблағлар ТИВнинг асосланган сўровига асосан Давлат бюджетининг қўшимча манбалари ҳисобидан ажратилади ҳамда хорижий давлат ҳудудида яшаш учун маблағларсиз қолган фуқароларга молиявий ёрдам кўрсатишга йўналтирилади. Қабул қилинган Низомда бундай фуқароларнинг Ўзбекистонга қайтиб келишини таъминлаш мақсадида молиявий ёрдам кўрсатилиши белгиланган.\nЎзбекистон фуқароси яшаш учун маблағларсиз қолган тақдирда, хориждаги муассасага молиявий ёрдам сўраб мурожаат қилиши мумкин.\nКонсуллик округининг мансабдор шахси:\nмазкур фуқарони юборган ёки таклиф этган шахс ёхуд ташкилотнинг ушбу фуқаро консуллик округи ҳудудида бўлиши билан боғлиқ харажатлар ўрнини қоплашга доир мажбуриятлари мавжудлигини аниқлайди ва уларнинг бажарилишига кўмаклашади;\nмазкур фуқаронинг ўз оила аъзолари, қариндошлари ёки бошқа шахслар билан алоқа ўрнатишига кўмаклашади.\nУшбу чора-тадбирлар етарли бўлмаса, консуллик мансабдор шахси ТИВ билан келишув асосида мазкур фуқаронинг Ўзбекистонга қайтишини таъминлаш мақсадида шундай мақсадлар учун махсус ажратилган маблағлар ҳисобидан молиявий ёрдам кўрсатишга ҳақли. Молиявий ёрдам хорижий валютада ушбу Низомга 1-иловада келтирилган миқдорларда кўрсатилади.\nмолиявий ёрдам кўрсатиш тартиби ва уни қайтариш шартлари;\nқоплаш учун молиявий ёрдам ажратиладиган харажатлар турлари;\nмолиявий ёрдам кўрсатиш учун ажратилган маблағларнинг миқдори ва манбалари ва бошқалар.


-Шароф Рашидович кутилмаганда Ўзбекистоннинг Москвадаги ваколатхонасида бир неча кун туриб қолди. Ҳеч кайфияти йўқ эди. Билишимча, ҳар куни эрталаб Андроповнинг қабулхонасига телефон қиларди. Кейин у ердан кун бўйи жавоб кутарди. Бир ҳафта ана шундай ўтгандан кейин у қабулга боролмай Тошкентга қайтди. Аэропортда Ҳиндистонга кетаётган Ҳайдар Алиев билан учрашди. Кейин Хоразмга борди. У ердан Қорақалпоғистонга ўтиб, ўша ерда ўлиб қолди…\nИслом Каримовга устозлик қилганлардан бири Ғафур Ғуломнинг куёви Қудрат Ахмедовдир. 1990 йилларнинг бошида у Сайлов комиссиясининг раиси эди. “ИАК” да ёзганимдек, бир кун Каримов ҳужжат юритувчи, асосий ёрдамчиси Равил Абдуқодировга׃\n-Равил, бу қарияни инфарктгача олиб бор!-деганига гувоҳ бўлганман.\nШундан кейин Каримов Ахмедовни қабул қилмай қўяди ва у юрак хуружидан вафот этади…\nМустақиллик декларцияси қабул қилинганда Олий кенгашга раис бўлган Мирзаолим Иброҳимов сессиянинг эртаси куни кабинетида ёмонлашиб қолди. Маълум бўлишича, Каримов телефон қилгандан кейин у юрак хуружига учраган…\n“Халқ сўзи” газетаси бош муҳаррири Аҳмаджон Мухторовни журналистикадан четлатган Каримов унга ҳеч қаердан иш берилмаслигини буюрган. Ҳаётини журналистикасиз тасаввур қила олмайдиган бу одам қийналиб юриб, мияга қон қуйилишидан вафот этди…\nУбайдулла Абдураззоқов Каримовга энг астойдил хизмат қилганлардан бири. 1993-1994 йилларда Туркияда элчи эди. Ташқи ишлар вазири вазифасидан элчиликка бадарға қилинганди. Кутилмаганда уни Тошкентга чақиришди. Учқичдан тушиши билан дипломатик паспортини қўлидан олиб қўйиб, ўзини Ташқи ишлар вазирлигига оддий бир ишга тайинлашибди. У Каримов қабулига кираман, деб кўп уринган, аммо қабул қилинмаган. У ҳам Каримовга чин дилдан хизмат қилиб маънан йиқилиб оламдан ўтган…\nКаримовнинг командасида бўлиб, кейин маънан йиқитилганларнинг сон-саноғи йўқ. Озгина ёқмай қолса ёки биров бир гап етказса тамом, ўша одам учун Каримовнинг эшиклари ёпилади.\nКаримов нафақат ўзининг атрофидагиларни балки мухолифатдагиларни ҳам маънан йиқитиш чораларини кўрди. Уларга иш бермаслик, агар мустақил иш қилсалар, тинимсиз текширавериб тинкаларини қуритиш, ҳар нарсани баҳона қилиб терговга тортиш… шу йўллар билан ўзгача фикрловчиларни жамиятдан, одамлардан узоқлаштиришга уринди ва бунга муваффақ ҳам бўлди.\nЎзгача фикрловчиларнинг ўзлари-ку ўзлари қанчадан-қанча яқинлари ҳам маънан йиқилдилар.\nБизнинг оиламизга қилинган зуғумлар, умр йўлдошимни судга тортиш, доимий тазйиқлар, айрилиқ уқубатларини кўтара олмай қайнонам, истеъдодли олима Саломат Қодирова 1995 йилда 58 ёшда юрак хуружидан оламдан ўтдилар.\nМухолифатчилар ва режимдан куйганларнинг ана шундай маънан йиқитилган ота-оналари, қариндошлари озми? Буни ўйлаб ҳам кўрмаймиз ва бунга парво ҳам қилмаймиз.\nБу аслида халқимизнинг асрлар давомида маънан йиқитилгани билан ҳам боғлиқдир. Саҳрода ялпиз ўсарми?!\nТаёққа мансаб бериб қўйсангиз, ўшанга ҳам эгилиб, салом беришади.\nХалқ ҳақида ёниб-куйиб, мансабидан айрилган одамни халқ ўша куни тарк этади.\nХалққа қарши туриб, бойлик тўплаб, кейин мансабдан кетганларнинг эса зиёфатини, ошини еб юраверади.\nПул ва мансаб унинг учун Тангридан ҳам баландроқ туради. Албатта, сўзда эмас, амалда.\nКаримов ана шу нуқсдан усталик билан фойдаланди ва фойдаланмоқда.\nҲеч эсимдан чиқмайди, қишлоқда кимнингдир тўйи эди, тўйни очиш учун “оғзи катта”лардан бирига сўз беришди. Ўшанда КГБдан чиққан Андропов СССРнинг раҳбари бўлган пайт эди. “Оғзи катта” мамлакатга ана шундай қаттиққўл раҳбар кераклигини айтиб, уни узундан узоқ дуо қилишдан гап бошлаганди.\nШунчаки сиёсат бўлса керак, деб ўйлагандим. Орадан кўп ўтмай Андропов ўлди. Ҳалиги “оғзи катта” уни кўзда ёш билан эслаб юрди.\nКейинчлик шу одамнинг Усмонхўжаев “латта”, Нишонов “лапашанг”, мана Каримовга ўхшаган қаттиқўл раҳбар керак, деганини ҳам эшитдим.\nУ менга ҳам дашном бериб, Каримовга қарши чиқма, оилада ота маҳкам бўлмаса, болалар талтайиб кетади, оила барбод бўлади, деганди. Яқинда эшитсам, ўша “оғзи катта”нинг болалари чет элларга кетиб қолишган, у бир ўзи ғариб, бечораликда яшаб, ўлганини ҳам бир неча кундан кейин билиб қолишибди…\n« Набижон Боқий ABDUFATTAKH MANNAPOV »\nyana men, on 03/28/2011 at 11:07 pm said:\nMana shu mavzu bo’yicha fikr va mulohazalar, manba va bog’lar bo’lsa, iltimos, o’rtoqlashinglar. Rahmat. Y.M.


Надаль яна тенгсиз! У «Ролан Гаррос»нинг 11 карра ғолиби бўлди\nНадаль яна тенгсиз! У «Ролан Гаррос»нинг...\n10.06.2018 21:24 0 3231\nПариж шаҳрида «Ролан Гаррос» турнири якунланди. Икки ҳафта давом этган мусобақанинг эркаклар ўртасидаги финалида дунёнинг биринчи ракеткаси испаниялик Рафаэль Надаль ҳамда саккизинчи ракетка австриялик Доминик Тим ўзаро тўқнаш келишди.\nИкки соату 44 дақиқа давом этган баҳсда грунт қироли ҳисобланган Надаль 6:4, 6:3, 6:2 ҳисобида ғалаба қозониб, кутилганидек бош мукофот соҳибига айланди. Надаль шу тарзда «Ролан Гаррос» турнирида 11-бор чемпиони бўлди.\nКатта дубулға Рафаель Надаль Ролан Гаррос


ИЧАК ҚУРТЛАРИ – Энтеробиус (острица) - 5 Мая 2012 - ХИМОЯЧИ\nПонедельник, 18-10-22, 17:47\nГлавная » 2012 » Май » 5 » ИЧАК ҚУРТЛАРИ – Энтеробиус (острица)\nИЧАК ҚУРТЛАРИ – Энтеробиус (острица)\nИЧАК ҚУРТЛАРИ – Энтеробиус (острица) – Enterobius Vermicularis\n( чувалчангсимон гижжаси ). (иккинчи мақола)\nИчак чувалчангсимон гижжаси-Enterobius (острица) ёш болаларнинг ичагида кўплаб паразитлик қилувчи оқ рангли майда гижжадир.\nЭнтеробиус гижжаси ҳам, аскаридалар каби, айрим жинсли бўлиб, урғочисининг узунлиги 1см га етади, эркаги эса урғочисидан бирмунча кичик, унинг танаси 2-5 мм келади. Эркак энтеробиус танасининг охирги учи аскаридалар каби илмоқсимон эгилгандир. Урғочи энтеробиус танасининг охирги қисми ингичка ва учли бўлади. Ичак чувалчангсимон гижжасининг тана тузилишига келсак, аввало гижжанинг оғиз қисми 3 та сўрғичли лаб билан ўралган, лаблар ташқи томонидан қаттиқ кутикула қавати билан қоплангандир. Мазкур кутикула қавати олдинга томон симметрик ҳолда кенгайиб, алоҳида пуфакча-везикулани ҳосил қилади. Оғизнинг давоми қизилўнгачга айланади, қизилўнгачга эса ўзининг охирги қисмига келиб, шарсимон ҳолда кенгаяди, буни bulbus-пиёзча дейилади. Қизилўнгачнинг давомида эса ҳазм системасининг навбатдаги қисмлари: олдинги, ўрта ва орқа ичаклар жойлашгандир. Қизилўнгачнинг bulbus қисмида 3 дона кутикула пластинкасидан ҳосил бўлган тишлар тафовут қилинади. Бу тишлар озуқани хийла кучли мускул толалари ёрдамида майдалашда хизмат қилади. Биз юқорида қайт қилганимиз гижжани оғиз олди қисмида жойлашган пуфакча – vesicular сўрғич вазифасини ўтайди, гижжа шунинг ёрдамида ўз хўжасининг ичак деворига ёпишиб олади.\nУрғочи энтеробиуснинг орқа чиқарув тешиги танасининг орқа учида жойлашгандир. Жинсий аъзолари эса, яъни тухумдон, тухум йўли ва бачадон жуфт бўлиб, энтеробиус танасининг орқа учдан бир қисмига махсус ташқи тешик билан очилади.\nЭркаги энтеробиус эса урғочисидан фарқ қилиб, танаси кичикроқ бўлади. Бундан ташқари унда тоқ уруғдон, уруғ йўли ва уруғ қопчиғи–спикула тафовут қилинади. Мазкур жинсий йўллар эркак гижжалардангина умумий клоака тариқасида орқа ичак тешиги билан ташқарига очилади. Ичак чувалчангсимон гижжасининг етилган тухуми симметрик бўлмаган овал шаклда бўлиб, тухум қобиғи рангсиз ва қалиндир. Ичак чувалчангсимон гижжасининг нерв системаси асосан танасининг олдинги қисмида–қизилўнгач атрофида жойлашган нерв ҳалқасидан иборат, бу ҳалқадан ингичка нерв толалари тана бўйлаб орқа ва олдинги шаклида таралгандир. Айирув системаси эса, аскаридаларнинг айирув системаси каби тузилгандир. Ичак чувалчангсимон гижжаси беморнинг ингичка ичакининг дистал (охирги) қисмида, ёнбош ичакда, йўғон ичакнинг бошланғич қисмида паразитлик қилади. Айрим ҳолларда эса бу гижжа 12 бармоқли ичакда паразитлик қилади.\nЕтилган урғочи ва эркак гижжалар ингичка ичакда жуфтлашганидан сўнг эркак гижжа ўлади. Оталанган тухумлар тутган урғочи гижжа эса ичак ҳаракати-перистальтика ёрдами йўғон ичак қисмларидан ўтиб, тўғри ичакдан орқа чиқарув тешиги-аnus орқали ўрмалаб чиқади. Бунда бемор анус атрофининг қичишганини сезади (бу ҳолат кечалари-уйқу соатлари юз беради).\nУрғочи гижжа анус атрофидаги тери бурмаларига бир неча минг дона оталанган тухумларни ташлаб, ўзи халок бўлади. Оталанган тухумлар оралиқ (perineum) соҳасида кислародли шароитда 4-6 соатда етилиб, касаллик пайдо қила оладиган инвазион ҳолга келади. Ушбу даврда бемор оралиқ соҳасини қашлаб, етилган тухумларни ўз бармоқлари, хусусан тирноқлари орқали қайта оғизга солади. Реинвазия деб шуни айтилади.\nШаҳсий тана гигиенасига риоя қилмаслик натижасида етилган–инвазион тухумлар беморнинг ўрин-тўшаклари, кийим-кечакларидан соғ болаларга кўплаб юқиши мумкин. Оғиздан ютиб юборилган, етилган тухум бемор организмида миграциясиз тўғридан-тўғри ингичка ичакда етилган жинсий формага айланади. Маълумки, жинсий жиҳатдан етилган гижжа одамнинг ичак системасида 1 ойлар чамаси яшайди. Агар гижжанинг етилган инвазион шакли оғиз орқали қайта юқмаса, яъни реинвазия холати бўлмаса энтеробиоз касаллиги 1 ойдан сўнг ўз-ўзидан йўқолиб кетиши мумкин. Шуни такидлаш зарурки, энтеробиоз касаллигига даво қилиш ва олдини олишда боланинг шаҳсий гигиенаси хал қилувчи ахамиятга эга. Беморларда энтеробиоз касаллигини аниқлашада овогелъминтоскопия методи доимий ижобий натижа беравермайди.\nЭнтеробиоз перорал контагиоз гельминтоздир. Етарли ривожланган урғочи гижжа ичакдан ташқарига чиқиб, анус атрофида тухум қўяди ва халок бўлади. Урғочи гижжалар асосан кечаси ичакдан чиқадилар, бу анус атрофини қаттиқ қичитади. Тухумдан 2-4-5 соат ўтгач етук личинка чиқади. Бу личинкаларнинг ривожланиши учун 36 С ҳарорат, 90-100% намлик қулай шароит ҳисобланади. Бемор қашинганда қўлига, тирноқ орасига етук тухумлар ўрнашиб қолади. Қўлига гижжа тухумини ёпиштириб олган одам аввало гижжани қайтадан ўзига юқтиради. Шу билан бирга ундаги етук тухумлар бошқа соғлом одамларга ҳам юқади. Бу гижжа бошқаларга ҳар-хил турли буюмлар, масалан: идиш-товоқлар, ўйинчоқлар орқали юқиши мумкин.\nПатогенези ва патанатомияси:\nБу гижжанинг личинкаси ингичка ичакнинг пастки қисми ва йўғон ичакда 12-14 кун давомида балоғатга етади, улар 3-4 ҳафта яшайди. Доимо аутосуперинвазия қайтариланиб туради. Одам ичагида юзлаб гижжалар яшаши мумкин. Ичак шиллиқ пардаларида некроз, яллиғланиш ва қон қуйилишига хос белгилар кўринади. Бу гижжалар ўрмалаб, аёллар жинсий органига кириши ва вульвит, вагитит, эндометритга сабаб бўлиши мумкин. Булардан ташқари бемор организмида аллергия ҳолати юз беради.\nЭнтеробиозда анус атрофи, оралиқ соҳа (промежность) ва жинсий аъзолар қаттиқ қичишади. Болалар инжиқ бўлиб қолади. Уйқуси бузилади, иштаҳаси ёмон бўлади, баъзан қорни оғрийди. Қаттиқ қичиш катта ёшдаги одамларни ҳам анча тажанг қилиб қўяди. Қичиш шу даражада бўладики, катта одам бошқалар олдида уялмай қашинишга одатланиб қолади.\nДоимий қичиниш оқибатида оралиқ соҳада, анус атрофида пиодермия ривожланиши мумкин. Беморнинг уйқуси бузилади, тажанг бўлиб қолади, иш қобилияти камаяди. Баъзи болаларда тутқаноқ тутиши мумкин. Касаллик оғир ўтганда беморларнинг кўнгли айнаб қайт қилади, баъзан шилимшиқ ва қон аралаш ичи кетади, метеоризм аниқланади. Баъзан бу гижжалар чувалчангсимон ичакка ўрмалаб кириши ва аппенндицит ривожланиши мумкин, бошқа ҳолларда иккиламчи инфекция қўшилади.\nБу гижжа баъзан бемор ахлатига аралашган ҳолда кўринади. Уларни топиш учун ёпишқоқ полиэтилен лентасимон анус атрофи терисига суркаб сўнгра микроскоп остида кўрилади.\nВанкин яхши натижа беради. У эрталаб нонуштадан сўнг 5 мг/кг ҳисобидан 1 марта берилади. Комбантрин бемор овқатланаётган вақтда катта ёшдаги беморга 10 мг/кг ҳисобидан 1 марта берилади. 6 ойдан 2 ёшгача балаларга 125 мг, 2-6 ёшгача 250 мг, 6-12 ёшгача 500 мгдан 1 марта берилади. Вермакс ҳам яхши таъсир қилади. У болаларга 1 кунда 2,5-3 мг/кг ҳисобидан берилади. Катта ёшдаги беморларга 100 мг дан 1 кунда 2 маҳал ичирилади. Медамин 10 мг/кг ҳисобидан 1 марта берилади. Зарурият бўлганда 2 ҳафтадан сўнг шу даволаш курсини қайтариш мумкин. Пипиразин 1 ёшгача болаларга 0,4 грамм, 2-3 ёшли болаларга 0,6 грамм, 4-6 ёшдаги болаларга 1 грамм, 7-9 ёшдаги 1,5 грамм, 10-14 ёшдагиларга 2 грамм ва 15 ёшдан катталарга 3 грам берилади. Анашу дозадаги дорини 1 кунда 2-3 бўлиб овқатланишдан 30 минут олдин берилади. Даволаш курси 5 кун давом этади. 7-10 кун оралаб даволаш курсини қайтариш мумкин.\nАутосуперинвазияга йўл қўймаслик жуда муҳумдир.\nЭнтеробиозга қарши чоралар аутоинвазияга ва бемор атрофидаги хар турли буюмларга гижжа тухуми тушмаслигига қаратилган бўлади. Бемор эрталаб ва кечқурун яхшилаб совун билан чўмилиши, қўлини тез-тез ювиб туриши, тирноғини калта қилиб олиши, ички кўйлак ва иштонини, ўрин чойшабини хар куни алмаштириши зарур. Бемор кўйлак иштонини ва чойшабини яхшилаб қайнатиш ва дазмоллаши мухим аҳамиятга эга. Бемор ички иштоннинг пастки томонларини резина билан бўғиб сонга қаттиқ ёпишиб турадиган қилиб кийиши мухим. Бемор хонасини карбол, кислота ва лизол билан тозалаб туриши керак. Эслатма; кейинги мақолаларда гижжаларни халк табобат усулида даволаш усулларини бериб борамиз. Бизларни марказ 20-йилдан буён паразитларга қарши курашиб хозиргача ўн минглаб беморлар дардига малхам бўлган. Содда дори усулларини баён қиламиз.\nА.Н.Саттаров "Гижжалар ва ичак паразитлари”\nЖ.Х.Хамидов.А.Т.Оқилов "Умумий биологиядан амалий машғулотлар”\nВ.М.Мажидов” Юқумли касалликлар”\nМалҳам ҳалқ табобат маркази раҳбари\nАбдуқодир Нурмухаммад ўғли Саттаров\nТел: +998 -74- 998- 5-998\nКатегория: ТАБОБАТ ХАЗИНАСИДАН | Просмотров: 4359 | Добавил: himoyachi | Рейтинг: 0.0/0


Ўтириб ишлайдиганларга фойдали 5 машғулот - 26 Апреля 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nЧетверг, 2021-03-04, 2:10 PM\nГлавная / Bosh sahifa » 2016 » Апрель » 26 » Ўтириб ишлайдиганларга фойдали 5 машғулот\nУзоқ ўтириб ишлаш — организмда қон айланиши бузадиган асосий омиллардан бири. Агар, вақтингизнинг асосий қисмини компьютер қаршисида ишлаб ўтказсангиз, ҳар кунлик одатий машғулотларингизни кўздан кечириш фурсати келди.\n1. Пиёда юриш\nКун давомида имкон қадар кўпроқ пиёда юришга интилинг. Агар бироз сайр қилиш имкони туғилса, ундан унумли фойдаланинг. Автобус бекатида транспортни кутиб ўтирманг, уч-тўрт бекатни пиёда юриб ўтказинг.\nЛифтдан умуман фойдаланманг, зинапоядан пиёда юриб, тепага кўтарилинг. Пиёда юриш қўл ва бел мушакларини мустаҳкамлайди.\nАгар сизда варикозга мойиллик бўлса, у ҳолда кўп куч талаб этиладиган ва аэробика машғулотларига эҳтиёткорлик билан қатнашинг. Куч талаб этиладиган машғулотлар вазиятни чигаллаштириши мумкин. Сувда сузиш эса бундай хавфни юзага келтирмайди.\nСузиш шуниси билан фойдалики, унда организм горизонтал ҳолатда бўлади, оёқларга оғирлик тушмайди ва қон айланиши яхшиланади. Агар сузишнинг ўзи сизга зерикарли туюлаётган бўлса, унда аквааэробика билан шуғулланинг. Бу спорт тури сизга мушакларни мустаҳкамлашга, қадди-қоматни тиклашга ва ортиқча вазндан қутилишга ёрдам беради.\nУзоқ ўтириб ишлайдиганларда қон айланиши бузилиши кўп учрайди. Оёқ тўқималари эса етарлича кислород қабул қила олмайди. Йога билан шуғулланиш эса қон томирлар дам олишига замин яратади. У билан шуғулланганда қон яхши юришади.\n5.Эрталабки ва кечки жисмоний машқлар\n"Велосипед” машқи. Ётган ҳолда оёқларингизни кўтаринг ва худди велосипед ҳайдаётгандек оёқларингизни ҳаракатлантиринг. Умуртқа поғонаси текис жойлашганига эътибор беринг. Бу машқни 2-3 дақиқа давомида бажаринг.\n"Қайчи” машқи. Вертикаль ва горизонталь ҳолатдаги машқлар. Ётган ҳолда оёқларни кўтариб вертикаль ва горизонталь йўналишда қоғозни қирқаётгандек ҳаракат қилинг.\nКатегория: Foydali maslahatlar / Полезны советы | Просмотров: 1162 | Добавил: Yangilik, newsuz, uznews, xabarlar, habarlar, новости, Yangiliklar, ahborot, NEWS | Рейтинг: 0.0/0


Суриядаги кимёвий қурол Норвегия ҳудудида йўқ қилиниши мумкин - www.Voydod.net\nСуриядаги кимёвий қурол Норвегия ҳудудида йўқ қилиниши мумкин\nНорвегия ҳукумати Сурияга тегишли кимёвий қурол-яроғнинг бир қисмини ўз ҳудудида йўққилиш ҳақидаги БМТнинг таклифини кўриб чиқмоқда, дея хабар беради “Associated Press”.\nБуҳақда БМТ ҳузуридаги Норвегиянинг доимий вакили Гейр Педерсон маълум қилади. “Ҳозирча ушбу таклиф кўрибчиқилмоқда, холос. Бироқ ҳар қандай ҳолатда ҳам Норвегия Суриянинг кимёвий қуролини йўқ қилишга ўз ҳиссасиниқўшишга тайёр”, - дея қайд этади дипломат.\nЎз навбатида, Норвегия ТИВнинг расмийвакили Ханхильд Имерслунд БМТ ва Кимёвий қуролни тақиқлаш ташкилоти Сурияга тегишли кимёвий қурол-яроғнибир жойда йўқ қилинишини талаб қилиши кераклигини таъкидлади.\nБундан олдин БМТ ваСурия бўйича Араб давлатлари лигасининг махсус вакили Лахдар Брахимий 5-6 ноябрда бўлиб ўтадиган“Женева- 2” анжуманига тайёргарлик ишларини Россия ва АҚШ билан муҳокама қилиши ҳақида хабарқилинганди.